|  |
| --- |
| Slika na kojoj se prikazuje simbol, emblem, zastava  Opis je automatski generiran |
| **REPUBLIKA HRVATSKA** |
| **KRAPINSKO – ZAGORSKA ŽUPANIJA** |
| **GRAD PREGRADA** |
| **GRADONAČELNIK** |

KLASA: 240-02/24-01/05

URBROJ: 2140-5-02-24-04

Pregrada, 4. rujna 2024.

GRADSKO VIJEĆE

GRADA PREGRADE

PREDMET: Procjena rizika od velikih nesreća za Grad Pregradu

Člankom 17. stavkom 1. Zakona o sustavu civilne zaštite („Narodne novine, broj 82/15, 118/18, 31/20, 20/21, 114/22) propisano je da predstavničko tijelo jedinice lokalne i područne (regionalne) samouprave na prijedlog izvršnog tijela donosi procjenu rizika od velikih nesreća.

Sukladno članku 8. stavku 2. Pravilnika o smjernicama za izradu procjena rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave („Narodne novine“, broj 65/16), procjene rizika od velikih nesreća za područja jedinica lokalne samouprave izrađuju se najmanje jednom u tri godine.

S obzirom da je trenutno važeću Procjenu Gradsko vijeće Grada Pregrade donijelo na 2. sjednici održanoj 8. srpnja 2021. godine, bilo je potrebno pristupiti izradi nove.

Postupak izrade Procjene rizika za Grad Pregradu propisan je Smjernicama za izradu procjene rizika od velikih nesreća za područje Krapinsko-zagorske županije („Službeni glasnik Krapinsko-zagorske županije“, broj 7/17).

Postupak izrade Procjene rizika obuhvaća primjenu metodologije za izradu Procjene rizika, korištenje uputa za izradu svakog pojedinog scenarija, izradu matrica i karata rizika i prijetnji.

Gradonačelnik Grada Pregrade je dana 20.05.2024. donio Odluku o postupku izrade Procjene rizika od velikih nesreća za Grad Pregradu i osnivanju Radne skupine za izradu Procjene rizika od velikih nesreća za Grad Pregradu (KLASA: 240-02/24-01/05, URBROJ: 2140-5-02-24-02).

U Procjeni rizika od velikih nesreća za Grad Pregradu obrađeni su sljedeći rizici: potres, poplave izazvane izlijevanjem kopnenih vodenih tijela, epidemije i pandemije, ekstremne temperature, tuča, mraz, klizišta, industrijske nesreće, suša.

Također je, za potrebe izrade Procjene rizika, ugovorom, u svojstvu konzultanta, angažiran ovlaštenik za prvu grupu stručnih poslova u području planiranja civilne zaštite – Ustanova za obrazovanje odraslih za poslove zaštite osoba i imovine „DEFENSOR“ sa sjedištem u Varaždinu.

Slijedom prethodno navedenog, predlaže se Gradskom vijeću Grada Pregrade da razmotri prijedlog Procjene rizika od velikih nesreća za Grad Pregradu te donese Odluku u predloženom tekstu.

GRADONAČELNIK

Marko Vešligaj, univ. spec. pol.

U prilogu:

1. Prijedlog Procjene rizika od velikih nesreća za Grad Pregradu,
2. Prijedlog Odluke.