

REPUBLIKA HRVATSKA

KRAPINSKO-ZAGORSKA ŽUPANIJA

GRAD PREGRADA

GRADONAČELNIK

KLASA: 363-01/24-01/69

URBROJ: 2140-5-02-24-1

Pregrada, 04. rujna 2024.

GRADSKO VIJEĆE

GRADA PREGRADE

PREDMET: Odluka o proglašenju komunalne infrastrukture javnim dobrom u općoj uporabi - Javna zelena površina - park u centru Pregrade

Dana 4. kolovoza 2018. godine stupio je na snagu novi Zakon o komunalnom gospodarstvu (Narodne novine br. 68/18, 110/18, 32/20) – u daljnjem tekstu ZKG.

Na temelju članka 132. ZKG komunalna infrastruktura izgrađena do dana stupanja na snagu ZKG, a koja nije evidentirana u katastru i upisana u zemljišne knjige u skladu sa svojim stvarnim stanjem, evidentira se u katastru i upisuje u zemljišne knjige kao neotuđivo vlasništvo jedinice lokalne samouprave na čijem se području nalazi, neovisno o postojanju upisa vlasništva i /ili drugih stvarnih prava treće osobe, a postupku evidentiranja prethodi donošenje Odluke o proglašenju komunalne infrastrukture javnim dobrom u općoj uporabi od strane predstavničkog tijela.

Javna zelena površina - park u centru Pregrade, katastarske čestice broj 4421 i 4422, k.o. Pregrada, površine cca 960 m2, u naravi je zelena površina - park.

Predlažemo Gradskom vijeću Grada Pregrade da razmotri prijedlog Odluke o proglašenju komunalne infrastrukture javnim dobrom u općoj uporabi - Javna zelena površina - park u centru Pregrade, u predloženom tekstu.

GRADONAČELNIK

Marko Vešligaj, univ.spec.pol.,v.r.

PRILOG DOPISA:

* Prijedlog Odluke o proglašenju komunalne infrastrukture javnim dobrom u općoj uporabi - Javna zelena površina - park u centru Pregrade.