DJEČJI VRTIĆ „NAŠA RADOST“

PREGRADA

S. Škreblina 1, Pregrada

Klasa: 400-04/24-01/8

Urbroj: 2214-41-02-24-1

Pregrada, 31.7.2024.

Temeljem članka 86. Zakona o proračunu (NN 144/21), Pravilnika o polugodišnjem i godišnjem izvještaju Proračuna i financijskog plana (NN 85/23) i članka 50. Statuta Dječjeg vrtića "Naša radost Pregrada", Upravno vijeće Dječjeg vrtića "Naša radost" Pregrada na svojoj 76. sjednici održanoj 31.7.2024. godine usvaja prijedlog

**Polugodišnjeg izvještaja o izvršenju Financijskog plana**

**Dječjeg vrtića „Naša radost“ Pregrada za 2024. godinu**

Polugodišnji izvještaj o izvršenju Financijskog plana Dječjeg vrtića „Naša radost“ Pregrada za 2024. godinu sadrži:

1. Opći dio izvršenja financijskog plana
   1. Sažetak Računa prihoda i rashoda i Računa financiranja
   2. Račun prihoda i rashoda

* Izvještaj o prihodima i rashodima prema ekonomskoj klasifikaciji
* Izvještaj o prihodima i rashodima prema izvorima financiranja
* Izvještaj o rashodima prema funkcijskog klasifikaciji

1. Poseban dio izvršenja financijskog plana

* Izvještaj po organizacijskoj klasifikaciji
* Izvještaj po programskoj klasifikaciji

1. Obrazloženje izvršenja financijskog plana
   1. Obrazloženje općeg dijela izvještaja
2. Posebni izvještaji
   1. Izvještaj o zaduživanju na domaćem i stranom tržištu novca i kapitala
   2. Izvještaj o danim jamstvima i plaćanjima po protestiranim jamstvima

Prijedlog Polugodišnjeg izvještaja o izvršenju Financijskog plana Dječjeg vrtića „Naša radost“ Pregrada za 2024. godinu dostavit će se Osnivaču te objaviti na službenim stranicama ustanove najkasnije do 15.8.2024. godine.

PREDSJEDNICA UPRAVNOG VIJEĆA

Darija Broz

1. **Opći dio izvršenja financijskog plana**

**1.1. Sažetak Računa prihoda i rashoda i Računa financiranja**



**1.2. Račun prihoda i rashoda**







**2. Poseban dio izvršenja financijskog plana**









**3. Obrazloženje Polugodišnjeg izvještaja o izvršenju Financijskog plana za 2024. godinu**

**3.1. Obrazloženje općeg dijela izvještaja**

PRIHODI:

Financijskim planom i rebalansom za razdoblje od 1.1.2024. do 31.12.2024. predviđeni su ukupni prihodi poslovanja u visini od 1.034.165,18 eura, dok su isti ostvareni u razdoblju od 1.1.2024. do 30.6.2024. u iznosu od 469.268,76 eura, odnosno 45,38%. Isto predstavlja povećanje od 5,65% u odnosu na isto razdoblje prethodne godine. U 2024. godinu je prenesen višak u iznosu od 17.384,85 eura od čega višak iz izvora:

* 4.1. Prihodi od roditelja 10.690,63
* 5.3. Tekuće pomoći MZO predškola 1,22
* 5.4. Tekuće pomoći MZO teškoće 0,63
* 5.7. Pomoći temeljem prijenosa EU sredstava – Projekt 2 4.990,80
* 6.1. Donacije 1.701,57

IZVOR 1. OPĆI PRIMICI - ukupni prihodi iz proračuna Grada Pregrade

* 1. za redovnu djelatnost 311.725,39
  2. za kraći program predškole 2.041,60

Povećanje se odnosi na povećane troškove (povećanje mase plaća zbog novih osnovica i usklađenja koeficijenata, povećanje cijena materijalnih troškova, završetak projekta iz kojeg su se financirale i plaće i dr. materijalni troškovi).

IZVOR 3. VLASTITI PRIHODI - prihodi od kamata po žiro-računu i prihodi od pruženih usluga – fakturiranje obavljanja prakse u vrtiću za studente - NOVO

IZVOR 4. PRIHODI ZA POSEBNE NAMJENE - prihodi od roditelja – do povećanja je došlo jer u istom periodu lani je došlo do povećanja cijene sufinanciranja za roditelje te su dva mjeseca uplaćivali opskrbninu po manjem iznosu te zbog različitog broja djece za koje roditelji imaju različite olakšice (2. dijete, dijete s teškoćama, dijete iz jednoroditeljske obitelji, dijete s TUR i sl.)

IZVOR 5. POMOĆI - prikazani su prihodi dobiveni od nenadležnih proračuna:

* Sredstva MZO za program predškole 669,60
* Sredstva MZO za djecu s teškoćama 2.070,00
* Sredstva MZO za nacionalne manjine - NOVO 831,60

- Donacija didaktike KZŽ 132,24

- Priznati prihodi prema završnom ZNS-u vezani uz projekt popodnevnog rada vrtića koji je sufinanciran sredstvima iz EU fondova – Unaprjeđenje usluga za djecu u sustavu ranog i predškolskog odgoja i obrazovanja UP.02.2.2.08.0021., koji su trebali biti doznačeni u 2023. godini, ali je uplata stigla u 2024. godini 5.632,04

.

IZVOR 6. DONACIJE - prihodi od tekućih donacija- nagrada za sudjelovanje na fašničkoj povorci

IZVOR 9. REZULTAT – preneseni višak prema završnom računu 17.384,85

RASHODI:

Financijskim planom i rebalansom za razdoblje od 1.1.2024. do 31.12.2024. predviđeni su ukupni rashodi poslovanja u visini 1.051.550,03 eura, dok su isti u razdoblju od 1.1.2024. do 30.6.2024. ostvareni u iznosu od 457.198,87 eura, odnosno 43,48%. Isto predstavlja povećanje od 7,69% u odnosu na isto razdoblje prethodne godine.

**311 -** prikazani su rashodi za plaće djelatnika vrtića u ukupnom iznosu od 315.133,49

* 313.637,35 - redovne plaće
* 1.496,14 – plaće za kraći program predškole

**312** - rashodi za regres (10.750,00), naknade za duža bolovanja (1.324,32), uskrsnicu (4.400,00) i jubilarne nagrade (314,93)

Regres je prema financijskom planu veći nego lani, lani u ovom razdoblju nisu bile isplaćivane pomoći za duža bolovanja, uskrsnica je pravo koje je stečeno potpisivanjem kolektivnog ugovora, a jubilarna nagrada isplaćena u cijelom iznosu za jednu djelatnicu

**313** - rashodi za doprinose na plaće – 42.130,06

- 41.883,20 – redovno

- 246,86 – kraći program predškole

Povećanje se odnosi na veće plaće.

**321** - rashodi za troškove prijevoza na posao i s posla, loko vožnje, službenih putovanja te stručnog usavršavanja djelatnika – 12.223,53

Smanjenje se uglavnom odnosi na smanjenje putovanja vezanih za edukacije djelatnika u sklopu projekta. Uključen je i trošak stručnog ispita za Klaru Bračun i Vesnu Filipčić, kotizacije za stručni skup te webinari za ravnateljicu i računovodstvenu radnicu.

**3221** - troškovi uredskog materijala, didaktike, literature, sredstava za čišćenje i higijenu Troškovi su povećani zbog općeg povećanja cijena te nabavke didaktike i likovnog materijal vezano za povećanje dobivenih pomoći od MZO.

**3222** - troškovi nabavke hrane koji su znatno povećani zbog viših cijena nabave

**3223** - troškovi energije - do smanjenja je došlo zbog nižih cijena energenata (promjena dobavljača) i do slanja ovog izvještaja nismo zaprimili račune za električnu energiju i plin za lipanj 2024.

**3224** - troškovi za materijal i dijelove za redovno tekuće investicijsko održavanje su prvenstveno povećani zbog popravaka vezanih za PVC stolariju

**3225** - troškovi nabavke sitnog inventara – u ovom razdoblju nabavljene su samo zastave i torba za laptop

**3227** - rashodi za radnu i zaštitnu odjeću i obuću – smanjenje zbog nedostavljenog računa za radnu obuću, isto se prenosi u sljedeće razdoblje

**3231** - rashodi za telefon, poštu i prijevoz - povećani zbog većeg broja dostava te povećanja cijene istih te dodane još jedne tarife mobilnog telefona za ravnateljicu.

**3232** - rashodi za usluge tekućeg i investicijskog održavanja

– 1.338,84 - servis i popravak perilice rublja, postavljanje back up uređaja, popravak vodovodnih cijevi i slavina, polugodišnji pregled sustava vatrodojave, godišnji servis klima uređaja

- smanjenje zbog lanjske sanacije ulaznog platoa vrtića sredstvima dobivenim iz Fonda solidarnosti Europske unije Jednostavnom izravnom dodjelom (vezano za obnovu zbog potresa) u iznosu od 34.811,64

**3233** – lani nije bilo rashoda vezanih za projekt, a kako smo dobili sredstva, ona su prema financijskom planu i utrošena – 1.784,56

**3234** - troškovi komunalnih usluga (odvoz smeća, potrošnja vode, deratizacija, dimnjačarske usluge) – smanjenje zbog nižih cijena usluga i jer nismo primili račun za odvoz smeća

**3235** - trošak licence za antivirusni program te najma printera

**3236** - troškovi obveznih zdravstvenih pregleda zaposlenika, troškovi uzorkovanja vode za piće i kontrole zdravstvene ispravnosti hrane – troškovi su povećani zbog velikog broja zamjena koje moraju obaviti sanitarne preglede

**3237** - troškovi za usluge vezane za zaštitu na radu i vatrodojavu, ugovor o djelu za kraći program predškole i mentorstvo za pripravnicu Klaru Bračun

**3238** - prikazani su troškovi održavanja računalnog programa te troškovi licenci za e-servise kao i usluge računalnog tehničara

**3239** - troškovi za grafičke usluge, izradu ključeva i trošak domara

**3291** - troškovi naknada za članove Upravnog vijeća – smanjene jer se sjednice uglavnom odvijaju putem e-maila

**3292** - troškovi premija osiguranja – smanjenje jer nije u potpunosti otplaćeno (plaćanje u ratama)

**3295** – naknada zbog nezapošljavanja invalida samo za jedan mjesec i nema troška provjere vjerodostojnosti diploma

**3299** – ostali nespomenuti rashodi poslovanja - elektronski certifikati FINA i troškovi uređenja dvorišta financirani iz donacija, obrok sudionika na stručnom skupu, kripto uređaj za elektronski potpis

**3431** - troškovi platnog prometa - povećanje se odnosi na veći broj primljenih faktura pa time i veći broj naloga za plaćanje te povećanje cijene platnog prometa

**4227** - troškovi nabavke opreme za odgojne skupine i dvorište:

* 900,00 – klackalica na opruzi (donacije – preneseni višak)
* 465,74 – visokotlačni perač za dvorište i terase (donacije – preneseni višak)
* 397,70 – stolovi, stolice za terase (MZO teškoće)

U razdoblju od 01.01.2024. – 30.6.2024. godine u Dječjem vrtiću „Naša radost“ Pregrada ostvareni su ukupni prihodi poslovanja u iznosu od **469.268,78 eura.**

Ukupni rashodi u istom razdoblju iznose **457.198,87 eura** od čega:

* rashodi za nabavu nefinancijske imovine 1.763,44 eura
* rashodi poslovanja 455.435,43 eura

tako da je ostvaren VIŠAK u iznosu od **12.069,91 eura.**

U 2024. godinu prenesen je višak prihoda poslovanja u iznosu od 17.384,85 eura, što ukazuje na **ukupan višak prihoda i primitaka za razdoblje od 01.01.2024. – 30.6.2024. u iznosu od 29.454,76 eura** koji je raspoređen na:

* **20.494,85 – redovno poslovanje**
* **0,03 – pomoći (MZO predškola)**
* **0,12 – pomoći (MZO teškoće)**
* **7,65 – vlastiti prihodi (kamate)**
* **202,83 – donacije**
* **8.749,28 – projekt (EU sredstva)**

**4. Posebni izvještaji**

4.1. Izvještaj o zaduživanju na domaćem i stranom tržištu novca i kapitala

U razdoblju od 01.01.2024. do 30.6.2024. godine Dječji vrtić „Naša radost“ Pregrada NIJE IMAO ZADUŽIVANJA na domaćem i stranom tržištu novca i kapitala.

4.2. Izvještaj o danim jamstvima i plaćanjima po protestiranim jamstvima

U razdoblju od 01.01.2024. do 30.6.2024. godine Dječji vrtić „Naša radost“ Pregrada NIJE IMAO DATIH JAMSTVA kao ni plaćanja po protestiranim jamstvima.

Dječji vrtić „Naša radost“ Pregrada u razdoblju od 1.1.2024. do 30.6.2024. godine nema potencijalnih obveza po osnovi sudskih sporova.