**MUZEJ GRADA PREGRADE ZLATKO DRAGUTIN TUDJINA**

Trg Gospe Kunagorske 3, Pregrada

Matični broj subjekta: 080606165

OIB: 63834553569

IBAN: HR8323600001102011220

**Polugodišnji Izvještaj o izvršenju financijskog plana Muzeja grada Pregrade Zlatko Dragutin Tudjina za razdoblje 1.1.-30.6.2024.**

Zakonom o proračunu (NN broj 144/21) i Pravilnikom o polugodišnjem i godišnjem izvještaju o izvršenju proračuna i financijskog plana (NN 85/23), propisana je obveza sastavljanja i podnošenja Godišnjeg izvještaja o izvršenju financijskog plana tekuće proračunske godine. Sadržaj godišnjeg izvještaja o izvršenju proračuna propisan je Zakonom o proračunu i člankom 4. Pravilnika o polugodišnjem i godišnjem izvještaju o izvršenju proračuna. Sukladno navedenim člancima utvrđeno je da godišnji izvještaj o izvršenju proračuna sadrži:

* opći dio koji čini sažetak te račun prihoda i rashoda i račun financiranja,
* posebni dio proračuna po organizacijskoj, programskoj i ekonomskoj klasifikaciji,
* obrazloženje ostvarenja prihoda i izdataka
* posebne izvještaje:
* Izvještaj o zaduživanju na domaćem i stranom tržištu novca i kapitala,
* Izvještaj o korištenju sredstava fondova Europske unije
* Izvještaj o danim zajmovima i potraživanjima po danim zajmovima
* Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova.

# OPĆI DIO

U općem dijelu polugodišnjeg Izvještaja o izvršenju predviđeni su ukupni prihodi u iznosu od 79.023,98 EUR, a ostvareno je prihoda poslovanja u visini 49.348,90 EUR odnosno 62,45%. U odnosu na prethodno razdoblje ostvareno je 440,53 % više prihoda iz razloga što su u 2024. godini Muzeju odobrena znatno veća sredstva od Agencije za mobilnost i programe Europske unije temeljem Erasmus akreditacije.

Rashodi su planirani u ukupnom iznosu od 119.305,32 EUR, a realizirano je za rashode poslovanja u iznosu od 21.106,24 EUR i rashoda za nabavu nefinancijske imovine u iznosu 11.669,62 EUR, što ukupno iznosi 32.775,86 EUR. U odnosu na prethodno razdoblje bilježimo povećanje od 27,47%, a radi se o povećanim rashodima zbog realizacije Erasmus mobilnosti temeljem Erasmus akreditacije 2022. i 2023. i povećanim rashodima zbog nabave namještaja, poput ormara i ladičara za muzejsku čuvaonicu te nabave muzejske građe za fundus zbirki muzeja.

Višak prihoda tekuće godine iznosi 16.573,04 EUR. Preneseni višak iz prethodnih godina iznosi 40.281,37 EUR, pa tako višak raspoloživ u sljedećem razdoblju iznosi 56.854,38 EUR.

Preneseni višak proizlazi iz viška od Vlastitih prihoda (prihodi od prodaje prigodnih suvenira i publikacija) i Prihoda za posebne namjene (prihodi od prodaje ulaznica, vodstava po stalnom postavu i arheološkog nadzora) te od Pomoći (prihodi iz programa Erasmus+).

# POSEBNI DIO

**Program: Muzejska redovna djelatnost i projekata**

**Aktivnost: Muzejska redovna djelatnost i projekti**

Program redovne djelatnosti sastoji se od redovne muzejske djelatnosti i edukativnog muzejskog programa te projekata Muzeja.

Muzejska redovna djelatnost obuhvaća redovno poslovanje Muzeja grada Pregrade, otkup muzejske građe, realizaciju povremenih izložbi, radionica, predavanja i drugih gostovanja vezanih uz Muzej, realizaciju muzejskog edukativnog programa, a projekti Muzeja odnose se na tekuće značajnije aktivnosti Muzeja u tekućoj godini.

Za redovnu muzejsku djelatnost izvršeni su izdaci koji su uključivali izdatke za plaće, materijalne izdatke, nabavu opreme i troškove vezane uz organizaciju kulturnih događanja u visini 32.775,86 EUR. U sklopu tih izdataka su i izdatci koji se odnose na kupnju novog namještaja za muzejsku čuvaonicu (metalni ormari i ladičar) te otkup muzejske građe za potrebe povećanja fundusa muzejskih zbirki. Za nabavu namještaja se veći dio sredstava odnosi na sredstva Ministarstva kulture i medija, a za muzejsku djelatnost i nabavu muzejske građe djelomično sredstva Krapinsko-zagorske županije.

Ove godine realizirane su posljednje mobilnosti temeljem Erasmus akreditacije 2022. te je o projektu podneseno završno izvješće AMPEU, a temeljem Erasmus akreditacije 2023. ove je godine realiziran značajan broj mobilnosti svih članova našega Erasmus konzorcija (Udruga Kajkaviana, Muzej Radboa, Gradska knjižnica Pregrada, Općinska knjižnica Krapinske Toplice i naš muzej) te su po prvi puta realizirane i mobilnosti, osim osoblja, odraslih polaznika programa.

Stanje novčanih sredstava Muzeja grada Pregrade na bankovnom računu na datum 01.01.2024. iznosilo je 52.054,71 EUR, a stanje u blagajni 124,00 EUR, a na datum 30.6.2024. godine stanje na bankovnom računu iznosilo je 64.124,38 EUR, a stanje u blagajni 980,00 EUR.

Od 1.12.2023. u Muzeju više nema zaposlenih djelatnika. Poslove v.d. ravnatelja muzeja obavlja ravnatelj POU Pregrada.

Muzej grada Pregrade Zlatko Dragutin Tudjina ispunjava ciljeve iz Plana razvoja grada Pregrade vezane uz posebni cilj 3. „Pregrada je grad znanja, mjesto okupljanja, društvenih događanja i kvalitetnih usluga za svoje građane“.

# POSEBNI IZVJEŠTAJI

Sukladno članku 30. Pravilnika o godišnjem izvještaju o izvršenju financijskog plana proračunskog i izvanproračunskog korisnika proračunski korisnik je obveznik sastavljanja sljedećih izvještaja:

1. **Izvještaj o zaduživanju na domaćem i stranom tržištu novca i kapitala,**

Muzej grada Pregrade Zlatko Dragutin Tudjina u razdoblju od 01.01. do 30.06.2024. **nije** imao zaduživanja na domaćem i stranom tržištu novca i kapitala.

1. **Izvještaj o korištenju sredstava fondova Europske unije**

Muzej grada Pregrade Zlatko Dragutin Tudjina u razdoblju od 01.01. do 30.6.2024. **je** ostvario prihode iz fondova Europske unije, odnosno iz EU programa Erasmus+ u iznosu od 36.180,00 EUR od Agencije za mobilnost i programe Europske unije, a radi se o sredstvima predujma za provedbu projekta Erasmus akreditacije 2024. Također, Muzej je ostvario sredstva u iznosu od 6.779,00 EUR od organizacije MODUS iz Finske, a riječ je o preostalih 20% sredstava od trogodišnjeg Erasmus+ projekta Strateških partnerstava za inovacije DigiMentor.

1. **Izvještaj o danim zajmovima i potraživanjima po danim zajmovima**

Muzej grada Pregrade Zlatko Dragutin Tudjina u razdoblju od 01.01. do 30.6.2024. **nije** imao danih zajmova, pa tako ni potraživanja po istima.

1. **Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova**

Muzej grada Pregrade nema potraživanja na dan 30.6.2024.,te nema dospjelih obveza.

Muzej grada Pregrade Zlatko Dragutin Tudjina u razdoblju od 1.1. do 30.6.2024. godine nema potencijalnih obveza po osnovi sudskih sporova.

U Pregradi, 31.7.2024.

KLASA: 400-01/24-01/05

URBROJ: 2214-1-381-24-2

**V. D. RAVNATELJA**

dr. sc. Davor Špoljar