**PUČKO OTVORENO UČILIŠTE PREGRADA**

Pregrada, Trg Gospe Kunagorske 3

Matični broj subjekta: 081407641

OIB: 62928882154

IBAN: HR7823400091111206381

**Polugodišnji izvještaj o izvršenju Financijskog plana Pučkog otvorenog učilišta Pregrada za 2024. godinu za razdoblje od 1.1.-30.6.2024.**

Zakonom o proračunu (NN broj 144/21) i Pravilnikom o polugodišnjem i godišnjem izvještavanju o izvršenju proračuna i financijskog plana (NN 85/23), propisana je obveza sastavljanja i podnošenja Godišnjeg izvještaja o izvršenju financijskog plana tekuće proračunske godine. Sadržaj godišnjeg izvještaja o izvršenju proračuna propisan je Zakonom o proračunu i člankom 4. Pravilnika o polugodišnjem i godišnjem izvještaju o izvršenju proračuna. Sukladno navedenim člancima utvrđeno je da godišnji izvještaj o izvršenju proračuna sadrži:

* opći dio koji čini sažetak te račun prihoda i rashoda i račun financiranja,
* posebni dio proračuna po organizacijskoj, programskoj i ekonomskoj klasifikaciji,
* obrazloženje ostvarenja prihoda i izdataka
* posebne izvještaje:
* Izvještaj o zaduživanju na domaćem i stranom tržištu novca i kapitala,
* Izvještaj o korištenju sredstava fondova Europske unije
* Izvještaj o danim zajmovima i potraživanjima po danim zajmovima
* Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova.

# OPĆI DIO

U općem dijelu polugodišnjeg Izvještaja o izvršenju predviđeni su ukupni prihodi u iznosu od 120.032,23 EUR, a ostvareno je prihoda poslovanja u visini 48.324,71 EUR odnosno 40,26%. U odnosu na prethodno razdoblje ostvareno je 228,05 % prihoda iz razloga što je prošle godine u POU Pregrada do 30.11.2023. bio zaposlen jedan djelatnik (ravnatelj), a od 1.12.2023. ukupno troje djelatnika.

Rashodi su planirani u ukupnom iznosu od 122.374,04 EUR, a realizirani su u iznosu od 44.513,41 EUR i rashoda za nabavu nefinancijske imovine u iznosu 3.487,03 EUR, što ukupno iznosi 48.000,44 EUR (39,22%). U odnosu na prethodno razdoblje bilježimo povećanje od 240,26% prvenstveno na troškovima zaposlenih zbog povećanja broja zaposlenih s jednog na tri djelatnika i povećanja mase za plaće te na rashodima za ostale usluge zbog mnogobrojnih realiziranih aktivnosti koje je tijekom prve polovice 2024. realiziralo Pučko otvoreno učilište Pregrada (Pregrački fašnik '24., koncert povodom Dana žena, kazališne predstave itd.) i materijalnih rashodima, povezanima s organizacijom mnogobrojnih događanja.

Višak prihoda tekuće godine iznosi 324,27 EUR. Preneseni višak iz prethodnih godina iznosi 2.341,81 EUR, pa tako višak raspoloživ u sljedećem razdoblju iznosi 2.666,08 EUR.

# POSEBNI DIO

**Program: Redovna djelatnost i programi**

**Aktivnost: Redovna djelatnost i programi**

Program redovne djelatnosti sastoji se od redovne djelatnosti i kulturnih i obrazovnih programa.

Redovna djelatnost obuhvaća redovno poslovanje Pučkog otvorenog učilišta Pregrada kao javne ustanove za obrazovanje odraslih i kulturu, a kulturni programi obuhvaćaju različite aktivnosti i događanja koje ustanova organizira za građane grada Pregrade, poput organizacije karnevala (fašnika), gostovanja kazališnih predstava, predstavljanja filmova ili knjiga, koncerata, predavanja, radionica, izložbi i drugih događanja.

Izdaci za plaće, materijalne izdatke, nabavu opreme i troškovi vezani za organizaciju kulturnih i obrazovnih programa izvršeni su u visini 48.000,44 EUR. Glavni izvor financiranja je iz proračuna Grada Pregrade u ukupnom iznosu 45.180,44 EUR, te Vlastitih prihoda u iznosu od 4,92 EUR, Pomoći u iznosu 1.539,35 EUR i Donacija u iznosu od 1.600,00 EUR. Pomoći su se odnosile na ostvarena sredstva Ministarstva kulture i medija za nabavu informatičke opreme (prijenosno računalo i tableti) za program „Digitalni seniori“ temeljem rezultata Javnog poziva za predlaganje javnih potreba u kulturi. Donacije su se odnosile na donacije privatnih tvrtki s područja Pregrade i okolice za potrebe troškova organizacije Pregračkog fašnika ’24.

Stanje novčanih sredstava na žiro-računu i u blagajni na datum 01.01.2024. u iznosilo je 16.433,11 EUR, a na datum 30.6.2024. godine iznosilo je 21.827,20 EUR.

U Pučkom otvorenom učilištu Pregrada je zaposleno troje djelatnika: ravnatelj, viša stručna suradnica i stručna suradnica, na puno radno vrijeme.

Pučko otvoreno učilište Pregrada ispunjava ciljeve iz Plana razvoja grada Pregrade vezane uz posebni cilj 3. „Pregrada je grad znanja, mjesto okupljanja, društvenih događanja i kvalitetnih usluga za svoje građane“.

# POSEBNI IZVJEŠTAJI

Sukladno članku 30. Pravilnika o godišnjem izvještaju o izvršenju financijskog plana proračunskog i izvanproračunskog korisnika proračunski korisnik je obveznik sastavljanja sljedećih izvještaja:

1. **Izvještaj o zaduživanju na domaćem i stranom tržištu novca i kapitala,**

Pučko otvoreno učilište Pregrada u razdoblju od 01.01. do 30.6.2024. **nije** imalo zaduživanja na domaćem i stranom tržištu novca i kapitala.

1. **Izvještaj o korištenju sredstava fondova Europske unije**

Pučko otvoreno učilište Pregrada u razdoblju od 01.01.2023. do 31.12.2023. **nije** ostvarilo prihode iz fondova Europske unije.

1. **Izvještaj o danim zajmovima i potraživanjima po danim zajmovima**

Pučko otvoreno učilište Pregrada u razdoblju od 01.01.2023. do 31.12.2023. **nije** imalo danih zajmova, pa tako ni potraživanja po istima.

1. **Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova**

Stanje potraživanja na dan 30.6.2024. godine iznosi 34,71 EUR, a odnosi se na preplaćene iznose po poreznoj kartici. Na dan 31.12.2024. POU nema dospjelih obveza.

Pučko otvoreno učilište Pregrada u razdoblju od 1.1. do 30.6.2024. godine nema potencijalnih obveza po osnovi sudskih sporova.

U Pregradi, 31.7.2024.

KLASA: 400-01/24-01/04

URBROJ: 2140-5-3-24-2

**RAVNATELJ**

dr. sc. Davor Špoljar