

REPUBLIKA HRVATSKA

KRAPINSKO-ZAGORSKA ŽUPANIJA

GRAD PREGRADA

GRADONAČELNIK

KLASA: 611-02/24-01/04

URBROJ: 2140-5-02-24-02

Pregrada, 04.09.2024.

GRADSKO VIJEĆE

GRADA PREGRADE

PREDMET: Odluka o davanju suglasnosti za provedbu projekta Muzeju grada Pregrade

Muzej grada Pregrade Zlatko Dragutin Tudjina dostavio je Gradu Pregradi dana 27. kolovoza 2024. zahtjev za izdavanje suglasnosti za provedbu Erasmus+ projekta Malih partnerstava pod nazivom „Project CIRC – Connecting Inhabitants to Rural Culture“.

Cilj projekta je promicanje važnosti kulturne baštine, povezivanje ruralnih sredina te promoviranje kulture ruralnih područja u ruralnim, ali i u urbanim sredinama. Projektom se potiče i međugeneracijska suradnja te građansko sudjelovanje.

Koordinator projekta je općina Plœuc-L’Hermitage iz Francuske, a uz pregradski muzej, u projektu još sudjeluje i grad Sigüenza iz sjeverozapadnog dijela Španjolske, iz pokrajine Kastilje-La Manche, provincije Guadalajara.

Provedba projekta započet će 1. listopada 2024. godine, a trajat će 24 mjeseca, odnosno do 30. rujna 2026. godine.

Sukladno navedenom, predlaže se Gradskom vijeću Grada Pregrade da razmotri prijedlog Odluke o davanju suglasnosti te nakon rasprave donese Odluku u predloženom tekstu.

GRADONAČELNIK

Marko Vešligaj, univ. spec. pol.,v.r.

PRILOZI DOPISA:

* Dopis Muzeja grada Pregrade,
* Prijedlog Odluke.