|  |
| --- |
| Slika na kojoj se prikazuje simbol, piksel  Opis je automatski generiran |
| **REPUBLIKA HRVATSKA** |
| **KRAPINSKO-ZAGORSKA ŽUPANIJA** |
| **GRAD PREGRADA** |
| **GRADSKO VIJEĆE** |

NACRT PRIJEDLOGA ODLUKE

KLASA: 601-01/24-01/09

URBROJ: 2140-5-03-24-1

Pregrada,

Na temelju članka 49. Zakona o predškolskom odgoju i obrazovanju („Narodne Novine br. 10/97, 107/07, 94/13, 98/19, 57/22, 101/23), članka 9., 12. i 13. Odluke o utvrđivanju mjerilima za osiguranje sredstava za zadovoljavanje javnih potreba u djelatnosti predškolskog odgoja («Službeni glasnik Krapinsko-zagor­ske županije» br. 33/14) i članka 32. Statuta Grada Pregrade («Službeni glasnik Krapinsko-zagorske županije» br. 06/13, 17/13, 7/18 i 16/18 – pročišćeni tekst, 5/20, 18/21, 38/22, 40/23) Gradsko vijeće Grada Pregrade na svojoj \_. sjednici održanoj \_\_\_\_\_\_\_\_\_\_\_ donosi

**ODLUKU O MJERILIMA ZA FINANCIRANJE PREDŠKOLSKOG ODGOJA NA PODRUČJU GRADA PREGRADE**

**OPĆE ODREDBE**

Članak 1.

Ovom Odlukom utvrđuju se mjerila za osiguranje sredstava za financiranje javnih potreba u djelatnosti predškolskog odgoja i obrazovanja na području grada Pregrade, mjerila za sudjelovanje roditelja u ekonomskoj cijeni programa dječjeg vrtića kojem je osnivač Grad Pregrada (u daljnjem tekstu: Dječji vrtić »Naša radost» Pregrada) te mjerila za sufinanciranje ekonomske cijene programa dječjeg vrtića kojem je osnivač druga pravna ili fizička osoba (u daljnjem tekstu: dječji vrtići drugih osnivača).

Članak 2.

Javne potrebe u djelatnosti predškolskog odgoja i obrazovanja na području grada jesu:

* redoviti programi njege, odgoja, obra­zovanja, zdravstvene zaštite, prehrane i socijalne skrbi djece rane i predškolske dobi koji su prilagođeni razvojnim potrebama djece te njihovim mogućnostima
* program predškole
* drugi programi u skladu s potrebama djece, zahtjevima roditelja i mogućnostima Grada.

Članak 3.

Sredstva za javne potrebe u djelatnosti predškolskog odgoja na području grada osiguravaju se:

* iz proračuna Grada,
* učešćem roditelja (korisnika usluge) u ekonomskoj cijeni programa koji se ostvaruju u vrtiću
* sufinanciranjem drugih jedinica lokalne samouprave, za djecu koja polaze dječji vrtić kojem je osnivač Grad Pregrada, a imaju prebivalište na njihovom području
* iz proračuna Krapinsko-zagorske županije
* iz državnog proračuna
* prodajom usluga na tržištu i drugih izvora su­kladno zakonu.

Članak 4.

1. Pravo na sufinanciranje ekonomske cijene redovitog cjelodnevnog programa (10 sati) dječjeg vrtića, sukladno odredbama ove Odluke, može se ostvariti ako su kumulativno ostvareni sljedeći uvjeti:

* dijete ima prebivalište na području grada Pregrade,
* roditelj sa kojim dijete živi ima prebivalište na području grada Pregrade.

Članak 5.

1. Iznimno od odredbe članka 4. ove Odluke pravo na sufinanciranje ekonomske cijene programa Dječjeg vrtića »Naša radost» Pregrada, odnosno dječjeg vrtića drugog osnivača na području grada Pregrade može se ostvariti u slučaju da je rješenjem Hrvatskog zavoda za socijalni rad roditelju i djetetu priznato pravo na privremeni smještaj na području grada Pregrade.
2. Sufinanciranje u slučaju iz stavka 1. ovog članka, za vrijeme dok je dijete privremeno smješteno na području grada Pregrade, može se odobriti u iznosu do 65% ekonomske cijene programa tog dječjeg vrtića, a maksimalno do 65 % ekonomske cijene programa Dječjeg vrtića “Naša radost“ Pregrada, ukoliko sredstva nisu osigurana iz drugih izvora.

Članak 6.

1. Grad Pregrada sufinancira program za djecu s teškoćama u razvoju koji se ostvaruju u dječjem vrtiću, odgojno-obrazovnoj ustanovi odnosno posebnoj zdravstvenoj ustanovi koji, temeljem odobrenja nadležnog Ministarstva, provode program predškolskog odgoja, ukoliko sredstva za navedenu namjenu nisu osigurana iz drugih izvora.
2. Sredstva iz stavka 1. ovog članka osiguravaju se u visini od 65 % utvrđene cijene programa, a maksimalno do 65 % ekonomske cijene programa Dječjeg vrtića “Naša radost“ Pregrada.

Članak 7.

1. Sredstva za financiranje troškova prijevoza za djecu s teškoćama u razvoju, koju roditelji dovoze u posebnu ustanovu koja provodi predškolski odgoj na području Krapinsko-zagorske županije, osigurava Grad Pregrada u visini 2/3 mjesečnih troškova.

**FINANCIRANJE PROGRAMA DJEČJEG VRTIĆA ČIJI JE OSNIVAČ GRAD PREGRADA**

Članak 8.

Ekonomsku cijenu programa Dječjeg vrtića «Naša radost» Pregrada utvrđuje Gradonačelnik Grada Pregrade na prijedlog Upravnog vijeća Dječjeg vrtića, sukladno Državnom pedagoškom standardu predškolskog odgoja i naobrazbe.

Članak 9.

1. Individualne obveze roditelja, korisnika usluge, određuju se na način da svi roditelji s područja grada Pregrade plaćaju isti iznos učešća u ekonomskoj cijeni redovitog programa.
2. Učešće roditelja, za djecu s prebivalištem na području grada Pregrade u ekonomskoj cijeni redovitog cjelodnevnog programa (10 sati) Dječjeg vrtića „Naša Radost“ Pregrada iznosi 35 % ekonomske cijene.
3. Učešće roditelja u ekonomskoj cijeni redovitog programa uplaćuje se na račun Dječjeg vrtića.
4. Razliku sredstava do pune ekonomske cijene redovitog programa Dječjeg vrtića „Naša Radost“ Pregrada osigurava Grad Pregrada.
5. Učešće roditelja u ekonomskoj cijeni Dječjeg vrtića „Naša radost“ Pregrada za djecu koja nemaju prebivalište na području grada Pregrade, a pohađaju dječji vrtić kojem je osnivač Grad Pregrada, utvrđuje dječji vrtić ovisno o odobrenom sufinanciranju jedinica lokalne samouprave na čijem području imaju prebivalište i utvrđene ekonomske cijene programa dječjeg vrtića.
6. Razliku sredstava između učešća roditelja (korisnika usluga) u ekonomskoj cijeni redovitog programa Dječjeg vrtića „Naša Radost“ Pregrada za dijete koje nema prebivalište na području grada Pregrade do pune cijene programa osigurava jedinica lokalne samouprave u kojoj dijete ima prebivalište.

Članak 10.

1. Plaćanja učešća roditelja za redoviti program u DV „Naša radost“ oslobađa se:

a) u potpunosti:

* dijete čiji je roditelj 100% HRVI iz Domovinskog rata ili dijete poginulog branitelja
* treće i svako daljnje dijete istog obiteljskog kućanstva koje koristi redoviti program

b) u visini od 50% od utvrđenog učešća:

- za drugo dijete u vrtiću iz iste obitelji,

c) u visini od 20% od utvrđenog učešća

* 1. za dijete roditelja s invaliditetom (jedan roditelj s invaliditetom 100% ili oba roditelja s ukupnim invaliditetom više o 100%)
  2. za dijete s teškoćama u razvoju,
  3. za dijete iz obitelji u kojoj ima djece s teškoćama u razvoju,
  4. za dijete samohranog roditelja (roditelj koji sam skrbi za svoje dijete i uzdržava ga) ili iz jednoroditeljske obitelji (obitelj koju čine dijete, odnosno djeca i jedan roditelj),
  5. za dijete bez oba roditelja i dijete – korisnika smještaja izvan obitelj,
  6. za dijete iz obitelji s 4 i više malodobne djece.

d) Dijete čiji je roditelj HRVI iz Domovinskog rata za utvrđeni postotak invaliditeta od utvrđenog učešća.

1. Za korištenje navedenih olakšica roditelji dostavljaju odgovarajuću dokumentaciju prilikom upisa.
2. Sredstva za korisnike iz stavka 1. alineja a), te razlika sredstava za korisnike iz stavka 1. alineja b) i c) ovog članka podmiruju se na teret Proračuna Grada, te proračuna jedinica lokalne samouprave na čijem području navedeni korisnici imaju prebivalište.

Članak 11.

Učešće roditelja (korisnika usluga) u ekonomskoj cijeni redovitog programa uplaćuje se na žiro račun Dječjeg vrtića „Naša radost“ Pregrada, najkasnije do 15-og u mjesecu za prethodni mjesec.

Članak 12.

1. Roditelj (korisnik usluge) čije dijete ne boravi u Dječjem vrtiću „Naša radost“ Pregrada od 5 do 30 dana ima pravo na umanjenje učešća u financiranju ekonomske cijene programa Dječjeg vrtića i to za iznos troškova namirnica za dnevnu prehranu za vrijeme odsutnosti djeteta. Ovo pravo ne kumulira se sa pravima koja roditelj ostvaruje po drugim kriterijima iz ovog članka.
2. Roditelj (korisnik usluge) čije dijete zbog opravdanih razloga (bolest i oporavak nakon bolesti, godišnji odmor i drugi opravdani razlog) ne boravi u Dječjem vrtiću „Naša radost“ Pregrada neprekidno 30 kalendarskih dana i duže, ima pravo na umanjenje učešća u financiranju ekonomske cijene programa Dječjeg vrtića za 50%.
3. Roditelj (korisnik usluge) je za ostvarivanje prava iz stavka 2. ovog članka dužan priložiti odgovarajuću dokumentaciju (potvrdu liječnika, potvrdu o godišnjem odmoru, zamolbu).
4. Roditelj (korisnik usluge) je dužan obavijestiti Dječji vrtić „Naša radost“ Pregrada o razlozima izostanka djeteta odmah, a najkasnije u roku 5 dana od dana izostanka u protivnom dužan je podmiriti cijenu programa u cijelosti.

Članak 13.

1. U slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti ili znatno narušava okoliš, uslijed kojih Dječji vrtić „Naša radost“ Pregrada prestaje s radom, roditelji se oslobađaju u potpunosti plaćanja učešća za redoviti program dok traju te okolnosti.
2. U slučaju nastupanja okolnosti iz st.1.ovog članka u predškolskoj ustanovi van područja grada Pregrade, roditelji djeteta koje ima prebivalište na području grada Pregrade se oslobađaju plaćanja učešća za redoviti program u predškolskoj ustanovi van područja grada Pregrade u visini od 50% utvrđenog učešća roditelja.
3. Odluku o nastupanju posebnih okolnosti iz st.1. ovog članka donosi Gradonačelnik Grada.
4. Sredstva iz st.1. i 2. ovog članka se podmiruju se iz Proračuna Grada.

**Sufinanciranje programa dječjeg vrtića drugih osnivača**

Članak 14.

1. Grad Pregrada, u slučaju popunjenosti Dječjeg vrtića «Naša radost» Pregrada, za djecu s prebivalištem na području grada Pregrade, sufinancira ekonomsku cijenu redovitih programa dječjih vrtića drugih osnivača.
2. Sufinanciranje iz stavka 1. ovog članka odobrava se u visini od 65% utvrđene ekonomske cijene po djetetu, a maksimalno do 65 % ekonomske cijene programa Dječjeg vrtića “Naša radost“ Pregrada.
3. Na plaćanje učešća roditelja u ekonomskoj cijeni dječjih vrtića drugih osnivača primjenjuju se odredbe članka 10. ove Odluke.
4. Uvjete sufinanciranja iz stavka 1. ovog članka (ekonomsku cijenu, rok i način dostave računa, dokumentacija koja se dostavlja uz račun i dr.) uređuju Grad Pregrada i osnivač dječjeg vrtića (osim za dječje vrtiće kojih je osnivač druga JLS) ugovorom.

Članak 15.

1. Pravo na sufinanciranje iz članka 14. ove Odluke ostvaruje se podnošenjem urednog zahtjeva nadležnom pravnom odjelu najkasnije 8 dana nakon dana polaska djeteta u dječji vrtić.
2. Uz zahtjev za ostvarivanje prava na sufinanciranje ekonomske cijene programa dječjeg vrtića podnositelj zahtjeva dužan je priložiti sljedeću dokumentaciju:

* dokaz o prebivalištu (uvjerenje o prebivalištu ili preslika osobne iskaznice) za roditelja (oba roditelja/ samohranog roditelja) i dijete koje se upisuje u vrtić,
* rodni list/ izvadak iz matice rođenih za dijete koje se upisuje u vrtić
* predugovor/ ugovor/ potvrdu dječjeg vrtića koja mora sadržavati naznaku datuma početka boravka djeteta u dječjem vrtiću i ekonomske cijene programa dječjeg vrtića kojeg će dijete pohađati,
* potvrdu Dječjeg vrtića “Naša radost“ Pregrada o popunjenosti vrtića
* dokumentaciju kojom se dokazuju olakotne okolnosti iz članka 10. ove Odluke.

1. Postupak priznavanja prava na sufinanciranje programa predškolskog odgoja i obrazovanja u dječjim vrtićima drugih osnivača provodi tijelo Grada nadležno za poslove predškolskog odgoja i obrazovanja, na temelju zahtjeva roditelja.

Članak 16.

1. O Zahtjevu iz članka 15. ove Odluke odlučuje nadležni upravni odjel Rješenjem u roku od 8 dana od dana zaprimanja urednog zahtjeva.
2. Uredan zahtjev je zahtjev koji sadrži svu traženu dokumentaciju.
3. U slučaju da zahtjev nije podnesen u roku iz članka 15. stavka 1. ove Odluke sufinanciranje se primjenjuje od prvog dana sljedećeg mjeseca po zaprimanju urednog zahtjeva.
4. U slučaju da se početak odnosno završetak sufinanciranja ne poklapa s početkom ili završetkom mjeseca, sufinanciranje se odobrava razmjerno broju dana boravka djeteta u dječjem vrtiću u tom mjesecu.
5. Na zaključak iz stavka 1. ovog članka roditelj ima pravo podnijeti prigovor u roku od 8 dana od zaprimanja istog.
6. O prigovoru odlučuje gradonačelnik Grada Pregrade posebnim Rješenjem u roku od 15 dana od podnošenja istog.

Članak 17.

1. Roditelji su dužni nadležnom upravnom odjelu prijaviti svaku promjenu okolnosti koje su utjecale na odobrenje sufinanciranja u roku od 8 dana od nastanka iste, a koje utječu na visinu ili prestanak sufinanciranja.
2. U slučaju da roditelji u roku iz stavka 1. ovog članka ne prijave promjenu okolnosti koje su utjecale na odobrenje sufinanciranja isti su dužni u cijelosti snositi troškove boravka djeteta u dječjem vrtiću odnosno Gradu Pregradi nadoknaditi izvršenu ne pripadajuću uplatu.

Članak 18.

1. Dječji vrtići iz članka 14. stavka 1. ove Odluke dužni su do 15. u mjesecu za protekli mjesec nadležnom upravnom odjelu dostaviti račun/ zahtjev uz koji se prilaže popis upisane djece prema vrsti programa koji koriste, a za koje je odobreno sufinanciranje i adresama prebivališta te mjesečnu evidenciju o nazočnosti djece, ovjerenu potpisom ovlaštene osobe i jednog od roditelja za svako navedeno dijete.
2. Ako se kod naknadne provjere dokumentacije utvrdi da je po zaprimljenom zahtjevu/ računu izvršena uplata učešća Grada za dijete koje je ispisano iz dječjeg vrtića u razdoblju na koje se zahtjev/ račun odnosi, dječji vrtić je dužan po zahtjevu upravnog odjela izvršiti povrat ne pripadajućeg iznosa.

PRIJELAZNE I ZAVRŠNE ODREDBE

Članak 19.

Za financiranje djelatnosti predškolskog odgoja, a u cilju poboljšanja standarda predškolskog odgoja, Grad može iz svog proračuna izdvajati sredstva i iznad mjerila utvrđenih ovom Odlukom.

Članak 20.

Danom stupanja na snagu ove Odluke prestaje važiti Odluka o mjerilima za financiranje predškolskog odgoja (Službeni glasnik Krapinsko- zagorske županije 23/15, 29/15, 2/22, 1/18, 13/20, 2/22, 1/23, 60/23).

Članak 21.

Ova Odluka stupa na snagu osam dana od dana objave u «Službenom glasniku Krapinsko-zagorske žu­panije».

KLASA: 601-01/24-01/09

UR.BR: 2140-5-24-03-01

Pregrada,

PREDSJEDNICA GRADSKOG VIJEĆA

Vesna Petek

**OBRAZLOŽENJE**

**nacrta Odluke o kriterijima i mjerilima za financiranje djelatnosti predškolskog odgoja**

**I. PRAVNI TEMELJ:**

- članak 32. Statuta Grada Pregrade («Službeni glasnik Krapinsko-zagorske županije» br. 06/13, 17/13, 7/18 i 16/18 – pročišćeni tekst, 5/20, 18/21, 38/22 i 40/23)

- Zakon o predškolskom odgoju i obrazovanju („Narodne Novine br. 10/97, 107/07, 94/13, 98/19, 57/22, 101/23)

- Državni pedagoški standard predškolskog odgoja i naobrazbe (Narodne novine broj 63/2008. i 90/2010.)

- Odluka o utvrđivanju mjerila za osiguranje sredstava za zadovoljavanje javnih potreba u djelatnosti predškolskog odgoja (Službeni glasnik Krapinsko-zagorske županije br. 33/2014.)

II. OCJENA STANJA I OSNOVNA PITANJA KOJA SE TREBAJU UREDITI ODLUKOM:

Člankom 48. Zakona o predškolskom odgoju i obrazovanju određeno je da je osnivač dječjeg vrtića dužan osigurati sredstva za osnivanje i rad dječjeg vrtića. Dječji vrtić osigurava sredstva prodajom usluga na tržištu i iz drugih izvora sukladno zakonu. Dječji vrtić, koji je osnovala jedinica lokalne i područne (regionalne) samouprave, naplaćuje svoje usluge od roditelja-korisnika usluga, sukladno mjerilima koja utvrđuje predstavničko tijelo te jedinice osim programa predškole koji je za roditelje besplatan.

Člankom 49. Zakona određeno je da mjerila za osiguranje sredstava za zadovoljavanje javnih potreba u djelatnosti predškolskog odgoja na području jedinica lokalne i područne (regionalne) samouprave utvrđuje predstavničko tijelo županije, odnosno Grada Zagreba. Jedinice lokalne i područne (regionalne) samouprave dužne su za predškolski odgoj izdvojiti najmanje onoliko sredstava koliko svojim mjerilima utvrdi predstavničko tijelo županije, odnosno Grada Zagreba. O korištenju sredstava odlučuje jedinica lokalne i područne (regionalne) samouprave koja je sredstva osigurala u svom proračunu, sukladno mjerilima koje je utvrdilo predstavničko tijelo županije, odnosno Grada Zagreba.

Skupština Krapinsko-zagorske županije 2014. godine donijela je Odluku o utvrđivanju kriterija za osiguranje sredstava za zadovoljavanje javnih potreba u djelatnosti predškolskog odgoja (Službeni glasnik Krapinsko-zagorske županije br. 33/14) kojom je utvrđen najmanji iznos sredstava koji su jedinice lokalne samouprave na području Krapinsko-zagorske županije obvezne osigurati za financiranje javnih potreba u području predškolskog odgoja i obrazovanja te skrbi djece rane i predškolske dobi.

Sukladno naprijed navedenom Gradsko vijeće Grada Pregrade donijelo je Odluku o kriterijima i mjerilima za financiranje djelatnosti predškolskog odgoja (Službeni glasnik Krapinsko- zagorske županije br. 23/15), a zatim i više Odluka o izmjeni i dopuni Odluke o kriterijima i mjerilima za financiranje djelatnosti predškolskog odgoja (29/15, 2/22, 1/18, 13/20, 2/22, 1/23, 60/23).

Slijedom naprijed navedenog, a u svrhu poboljšanja procesa sufinanciranja djelatnosti predškolskog odgoja te jasnijeg definiranja pitanja bitnih za ostvarivanje prava na sufinanciranje utvrđen je nacrt nove Odluke o kriterijima i mjerilima za financiranje djelatnosti predškolskog odgoja kojim se uređuje:

Članak 1. - članak 7. (Opće odredbe)

-definiraju se javne potrebe u djelatnosti predškolskog odgoja na području grada i način osiguravanja sredstava za iste,

-jedini uvjet za ostvarivanje prava na sufinanciranje je da dijete i roditelji imaju prebivalište na području Grada Pregrade čime se omogućava i nezaposlenim roditeljima da sukladno mogućnostima upišu dijete u dječji vrtić i na taj način osiguraju ranu socijalizaciju djece

-sufinanciranje ekonomske cijene dječjeg vrtića u posebnim okolnostima (ukoliko je priznato pravo na privremeni smještaj temeljem Zakona o socijalnoj skrbi)

Članak 8. – članak 13. (Financiranje programa dječjeg vrtića čiji je osnivač Grad)

-definirano je učešće roditelja u plaćanju ekonomske cijene dječjeg vrtića „Naša radost“ Pregrada

-definirane su okolnosti koje utječu na umanjenje učešća roditelja u plaćanju ekonomske cijene dječjeg vrtića

-utvrđen je način ostvarivanje prava na sufinanciranje ekonomske cijene dječjeg vrtića „Naša radost“ Pregrada i obaveza dostave podataka nadležnom upravnom odjelu

-provođenje programa predškole

Članak 15.- članak 18. (Sufinanciranje programa dječjeg vrtića drugih osnivača)

-utvrđena je visina sufinanciranja ekonomske cijene dječjih vrtića drugih osnivača

-detaljno je reguliran postupak podnošenje zahtjeva i odlučivanja o zahtjevu te su propisani odgovarajući rokovi

- utvrđena je dokumentacija koja se prilaže uz zahtjev za sufinanciranje

- definiran je način podnošena zahtjeva/računa od strane dječjeg vrtića te dokazi koji se dostavljaju uz zahtjev/račun

Članak 19. -članak 21. Prijelazne i završne odredbe

-regulira se stupanje na snagu odluke i prestanak važenja dosadašnje odluke.

OCJENA SREDSTAVA POTREBNIH ZA PROVOĐENJE ODLUKE I NAČIN NJIHOVA OSIGURANJA:

Sredstva za provedbu ove Odluke osigurana su u Proračunu Grada Pregrade.

Pripremio:

Upravni odjel za opće poslove i društvene djelatnosti Grada Pregrade

Pročelnica

Marija Golub, mag,iur.