

**REPUBLIKA HRVATSKA**

**KRAPINSKO-ZAGORSKA ŽUPANIJA**

**GRAD PREGRADA**

**GRADSKO VIJEĆE**

KLASA: 403-01/24-01/01

URBROJ: 2140-5-01-24-3

Pregrada, 11. rujna 2024.

Na temelju članka 120. stavka 3. Zakona o proračunu («Narodne novine», broj 144/21), članka 5. stavka 2. točke 6. Pravilnika o postupku dugoročnog zaduživanja te davanja jamstava i suglasnosti jedinica lokalne i područne (regionalne) samouprave («Narodne novine», broj 67/22) i članka 32. Statuta grada Pregrade (“Službeni glasnik” Krapinsko zagorske županije broj 06/13, 17/13, 7/18, 16/18-pročišćeni tekst, 5/20, 8/21, 38/22, 40/23) Gradsko vijeće Grada Pregrade na 22. sjednici održanoj 11.09.2024. godine donijelo je

**ODLUKU**

**o dugoročnom zaduživanju Grada Pregrade za realizaciju projekta Izgradnja područnog objekta DV Naša radost**

Članak 1.

Grad Pregrada će se u 2024. godini dugoročno zadužiti kod Hrvatske banke za obnovu i razvitak (HBOR) uzimanjem dugoročnog kredita u iznosu od 2.200.000,00 eura preko programa Investicije javnog sektora.

Sredstva iz stavka 1. ovog članka koristiti će se za realizaciju projekta Izgradnja područnog objekta DV Naša radost.

Članak 2.

Grad Pregrada zadužiti će se po slijedećim uvjetima:

* iznos kredita: 2.200.000,00 eura
* vrsta kredita: namjenski dugoročni kredit za financiranje provedbe kapitalnih projekata iz čl. 1. st 2. ove Odluke
* Valuta kredita: u EUR
* kamatna stopa: 3,26 % godišnje, fiksna u skladu s Programom kreditiranja Investicije javnog sektora, uz mogućnost subvencioniranja kamatne stope od strane HBOR-a
* interkalarna kamata: u razdoblju korištenja kredita na iskorišteni iznos kredita obračunavat će se po metodi i u visini redovne.
* Otplata kredita: 15 godina, bez počeka
* Rok i način otplate kredita: u 60 jednakih uzastopnih tromjesečnih rata koje dospijevaju zadnjeg dana u mjesecu
* Rok korištenja kredita: do 31.12.2025.
* Naknada za obradu kredita: 0,2 %, jednokratno, prije prvog korištenja
* Naknada za prijevremenu otplatu kredita: 1% svote prijevremeno otplaćene glavnice
* instrumenti osiguranja: standardni instrumenti osiguranja za ovu vrstu financiranja, uključujući, ali ne ograničavajući se na: zadužnicu.

Članak 3.

Ovlašćuje se Gradonačelnik Grada Pregrade za zaključivanje Ugovora o dugoročnom kreditu s Hrvatskom bankom za obnovu i razvitak.

Članak 4.

Ovlašćuje se Gradonačelnik Grada Pregrade za izdavanje zadužnica te mogućih dodatnih instrumenata osiguranja.

Članak 5.

Ova Odluka stupa na snagu danom donošenja.

PREDSJEDNICA   
GRADSKOG VIJEĆA

Vesna Petek