|  |
| --- |
| Slika na kojoj se prikazuje tekst, isječak crteža  Opis je automatski generiran |
| **REPUBLIKA HRVATSKA** |
| **KRAPINSKO – ZAGORSKA ŽUPANIJA** |
| **GRAD PREGRADA** |
| **GRADONAČLENIK** |

KLASA: 601-01/22-01/27

URBROJ: 2140-5-02-24-09

U Pregradi, 04.09.2024. godine

Gradskom vijeću

Grada Pregrade

PREDMET: Izmjena Odluke o uvjetima i načinu sufinanciranja djelatnosti dadilja na području grada Pregrade

Tijekom 2013. godine Hrvatski sabor donio je Zakon o dadiljama („Narodne novine“ broj 37/13 i 98/19) – u daljnjem tekstu: Zakon, kojim se uređuje sadržaj, način i uvjeti za obavljanje djelatnosti dadilja, prava i obveze dadilje i osobe koja obavlja poslove u okviru djelatnosti dadilje, stručna osposobljenost i stručno usavršavanje dadilje, nadzor nad primjenom Zakona i druga pitanja bitna za obavljanje djelatnosti dadilja.

Navedenim Zakonom se regulira djelatnost čuvanja, brige i skrbi djece do 14 godine u stambenom ili poslovnom prostoru koji služi za obavljanje djelatnosti dadilje.

Prema članku 37. Zakona, jedinice lokalne i područne (regionalne) samouprave sudjeluju u sufinanciranju djelatnosti dadilje na području svoje jedinice, sukladno svojim programima i odredbama posebnog propisa kojim je uređen djelokrug jedinica lokalne i područne (regionalne) samouprave.

Odluku o uvjetima i načinu sufinanciranja djelatnosti dadilja na području grada Pregrade Gradsko vijeće Grada Pregrade donijelo je na svojoj 9. sjednici održanoj dana 14. rujna 2022. godine.

U predmetnoj Odluci propisano je sljedeće;

„Roditelji koji koriste usluge dadilje, koja ima sjedište na području grada Pregrade, imaju pravo na sufinanciranje 50 % cijene usluge dadilje, a maksimalno do 50% utvrđene ekonomske cijene programa Dječjeg vrtića „Naša radost“ Pregrada.“

Ovim Izmjenama predmetne Odluke predlaže se usklađenje postotka sufinanciranja na način da bude jednak onom predviđenom u Odluci o mjerili za financiranje predškolskog odgoja.

Cilj izmjena je usklađenje postotka sufinanciranja od strane Grada Pregrade za svu djecu sa područja grada bez obzira u koju predškolsku ustanovu, odnosno obrt polaze.

Molimo Gradsko vijeće Grada Pregrade da razmotri prijedlog Izmjena Odluke o uvjetima i načinu sufinanciranja djelatnosti dadilja na području grada Pregrade, te istu donese u predloženom tekstu.

GRADONAČELNIK

Marko Vešligaj, univ. spec. pol.,v.r.

PRILOG DOPISA:

1. Prijedlog Izmjena Odluke o uvjetima i načinu sufinanciranja djelatnosti dadilja na području grada Pregrade.