Slika na kojoj se prikazuje simbol, grb, emblem, zastava

Opis je automatski generiranGRAD PREGRADA

**GRADONAČELNIK Marko Vešligaj, univ. spec. pol.**

IZVJEŠĆE O RADU GRADONAČELNIKA ZA RAZDOBLJE 1. SIJEČNJA DO 30. LIPNJA 2024.

Slika na kojoj se prikazuje vanjski, drvo, predgrađe, Rezidencijalno područje

Opis je automatski generiran

Rujan, 2024.

SADRŽAJ

[1. UVOD 1](#_Toc176358630)

[18. sjednica Gradskog vijeća Grada Pregrade (24.01.2024.) 2](#_Toc176358631)

[19. sjednica Gradskog vijeća Grada Pregrade (29.02.2024.) 2](#_Toc176358632)

[20. sjednica Gradskog vijeća Grada Pregrade (22.04.2024.) 3](#_Toc176358633)

[21. sjednica Gradskog vijeća Grada Pregrade (17.06.2024.) 4](#_Toc176358634)

[2. AKTIVNOSTI GRADONAČELNIKA KAO NOSITELJA IZVRŠNE VLASTI 5](#_Toc176358635)

[2.1. Akti gradonačelnika 5](#_Toc176358636)

[3. JAVNOST RADA GRADONAČELNIKA 5](#_Toc176358637)

[3.1. Informiranje javnosti 5](#_Toc176358638)

[3.2. Glas Pregrade 5](#_Toc176358639)

[3.3. Prijem građana 5](#_Toc176358640)

[3.4. Protokolarne i društvene aktivnosti 6](#_Toc176358641)

[3.5. Obilježavanje državnih praznika i blagdana 6](#_Toc176358642)

[3.6. Mjesna samouprava 11](#_Toc176358643)

[4. RAD UPRAVNIH TIJELA GRADA PREGRADE 12](#_Toc176358644)

[4.1. UPRAVNI ODJEL ZA FINANCIJE I GOSPODARSTVO 12](#_Toc176358645)

[4.1.1. Proračun i financije 12](#_Toc176358646)

[4.1.1.1. Godišnje izvješće o izvršenju Proračuna Grada Pregrade za 2023. godinu i Izvješća o korištenju proračunske zalihe Grada Pregrade za 2023. godinu 12](#_Toc176358647)

[4.1.1.2. I. Izmjene i dopune proračuna 12](#_Toc176358648)

[4.1.2. Projekti 13](#_Toc176358649)

[4.1.2.1. Plan razvoja infrastrukture širokopojasnog pristupa u projektnom području Pregrada 13](#_Toc176358650)

[4.1.2.2. Prilagodba Upravne zgrade grada Pregrade za osiguranje nesmetanog pristupa osobama s invaliditetom i smanjenje pokretljivosti 13](#_Toc176358651)

[4.1.2.3. Izgradnja područnog objekta Dječjeg vrtića "Naša radost" Pregrada 13](#_Toc176358652)

[4.1.2.4. Cjelovita i energetska obnova rodne kuće Janka Leskovara 14](#_Toc176358653)

[4.1.2.5. Izrada prostornog plana nove generacije Grada Pregrade 14](#_Toc176358654)

[*4.1.2.6. Izgradnja biološkog bazena u Pregradi* 14](#_Toc176358655)

[*4.1.2.7. Prilagodba Upravne zgrade grada Pregrade za osiguranje nesmetanog pristupa osobama s invaliditetom i smanjenje pokretljivosti* 14](#_Toc176358656)

[4.1.3.1. Modernizacija nerazvrstanih cesta na području Grada Pregrade 14](#_Toc176358657)

[*4.1.3.2 Rekonstrukcija cjevovoda i dijela NC S-10* 14](#_Toc176358658)

[*4.1.3.3. Sanacija klizišta* 14](#_Toc176358659)

[*4.1.3.4. Modernizacija županijskih cesta na području Grada Pregrade* 15](#_Toc176358660)

[4.1.4. Javni natječaji/ pozivi u izvještajnom razdoblju 15](#_Toc176358661)

[4.2. UPRAVNI ODJEL ZA OPĆE POSLOVE I DRUŠTVENE DJELATNOSTI 15](#_Toc176358662)

[4.2.1. Opći poslovi 15](#_Toc176358663)

[4.2.1.1. Upravni postupci 16](#_Toc176358664)

[4.2.1.2. Ugostiteljstvo 16](#_Toc176358665)

[4.2.1.3. Savjetovanje sa zainteresiranom javnošću za razdoblje 01.01.-30.06.2023. 16](#_Toc176358666)

[4.2.1.4. Imovinsko-pravni postupci 16](#_Toc176358667)

[4.2.1.5. Javni natječaji/ pozivi u izvještajnom razdoblju 17](#_Toc176358668)

[4.2.1.6. Ošasna imovina 17](#_Toc176358669)

[4.2.1.7. Socijalna skrb 18](#_Toc176358670)

[4.2.1.7.1. Jednokratne naknade 18](#_Toc176358671)

[4.2.1.7.2. Troškovi stanovanja 18](#_Toc176358672)

[4.2.1.7.3. Naknada za novorođeno dijete 18](#_Toc176358673)

[4.2.1.7.4. Sufinanciranje troškova boravka u SUVAG-u 18](#_Toc176358674)

[4.2.1.7.5. RZD - rad za opće dobro 19](#_Toc176358675)

[4.2.2. Društvene djelatnosti 19](#_Toc176358676)

[4.2.2.1. Održavanje službene WEB stranice Grada 19](#_Toc176358677)

[4.2.2.3. Glas Pregrade 19](#_Toc176358678)

[4.2.2.4. Civilna zaštita 19](#_Toc176358679)

[4.2.3. Projekti 20](#_Toc176358680)

[5. ZAKLJUČAK 22](#_Toc176358681)

|  |
| --- |
| Slika na kojoj se prikazuje simbol, emblem, zastava  Opis je automatski generiran |
| **REPUBLIKA HRVATSKA** |
| **KRAPINSKO – ZAGORSKA ŽUPANIJA** |
| **GRAD PREGRADA** |
| **GRADONAČELNIK** |

KLASA: 024-02/24-01/09

URBROJ: 2140-5-02-24-1

Pregrada, 4. rujna 2024.

Na temelju članka 35. b. Zakona o lokalnoj i područnoj (regionalnoj) samoupravi (NN 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12 i 19/13 – pročišćeni tekst, 137/15, 123/17, 98/19 i 144/20) i članka 54. Statuta Grada Pregrade („Službeni glasnik Krapinsko – zagorske županije“, broj 6/13, 17/13, 16/18-pročišćeni tekst, 5/20, 8/21, 38/22 i 40/23)gradonačelnik Grada Pregrade podnosi Gradskom vijeću Grada Pregrade

**IZVJEŠĆE O RADU GRADONAČELNIKA ZA RAZDOBLJE OD**

**01. SIJEČNJA DO 30. LIPNJA 2024. GODINE**

# 1. UVOD

Sukladno zakonskim i statutarnim obvezama, Gradonačelnik dva puta godišnje podnosi Gradskom vijeću izvješće o svom radu (u daljnjem tekstu: Izvješće). Izvješće se podnosi u uobičajenoj formi, s obzirom da niti propisom niti određenim smjernicama nije određena forma izvješća.

U nastavku su iskazane najvažnije aktivnosti i rezultati rada gradonačelnika Marka Vešligaja te Upravnih odjela Grada Pregrade u razdoblju od 1. siječnja do 30. lipnja 2023. godine.

Odredbama Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) određeno je da neposredno izabrani gradonačelnik predstavlja izvršno tijelo jedinice lokalne samouprave, zastupa jedinicu lokalne samouprave te je stoga on potpisnik svih ugovora koje Grad zaključuje s pravnim i fizičkim osobama. Statutom Grada Pregrade („Službeni glasnik Krapinsko – zagorske županije“, broj 6/13, 17/13, 16/18-pročišćeni tekst, 5/20, 8/21, 38/22 i 40/23), temeljnim aktom Grada Pregrade kao jedinice lokalne samouprave utvrđene su ovlasti i nadležnosti Gradonačelnika.

U predmetnom izvještajnom razdoblju održane su četiri sjednice u sazivu Gradskog vijeća 2021.-2025., a u okviru nadležnosti propisane Statutom Grada Pregrade u ovom razdoblju Gradonačelnik je utvrdio sljedeće prijedloge koje je proslijedio Gradskom vijeću na raspravu i donošenje, a Gradsko vijeće ih je u izvještajnom razdoblju donijelo u obliku kako slijedi:

## 18. sjednica Gradskog vijeća Grada Pregrade (24.01.2024.)

1. Usvajanje zapisnika s 17. sjednice Gradskog vijeća Grada Pregrade
2. Razmatranje prijedloga i donošenje odluke o imenovanju članova Etičkog odbora i Vijeća časti Razmatranje prijedloga i donošenje odluke o imenovanju članova Povjerenstva za ravnopravnost spolova
3. Razmatranje prijedloga i donošenje Odluke o davanju suglasnosti za plaćanje glavnice naknade štete dosuđene pravomoćnom presudom temeljem pisane suglasnosti Županijskog državnog odvjetništva
4. Razmatranje prijedloga i donošenje Odluke o davanju prethodne suglasnosti Niskogradnji d.o.o. za prodaju postrojenja
5. Razmatranje i donošenje Odluke o davanju suglasnosti za odobrenje okvirnog minusa po žiro-računu Niskogradnji d.o.o.
6. Usvajanje Izvješća o radu reciklažnog dvorišta za 2023. godinu
7. Razmatranje prijedloga i donošenje Programa potpore poljoprivredi na području Grada Pregrade za 2024. godinu
8. Razmatranje prijedloga i donošenje Programa sufinanciranja kamata na kreditne programe HAMAG-BICRO u 2024. godini
9. Razmatranje prijedloga i donošenje Odluke o izdavanju zadužnice
10. Razmatranje prijedloga i donošenje Odluke o proglašenju nerazvrstane ceste P-15 D206 - Ulica Kolarija - Ulica Stjepana Beloševića - Vrhi Pregradski - Ž2118 - javnim dobrom
11. Informacija o provedbi Gradskog programa za mlade 2021.-2025. u 2023. godini
12. Razno.

## 19. sjednica Gradskog vijeća Grada Pregrade (29.02.2024.)

1. Usvajanje zapisnika s 18. sjednice Gradskog vijeća Grada Pregrade,
2. Razmatranje prijedloga i donošenje Odluke o Planu upisa u odgojno-obrazovnu 2024./2025. godinu u Dječji vrtić „Naša radost“ Pregrada,
3. Razmatranje prijedloga i donošenje Odluke o davanju prethodne suglasnosti DV Naša radost Pregrada za provedbu postupka jednostavne nabave za predmet nabave: „Usluga izmjene unutarnje stolarije“,
4. Razmatranje prijedloga i donošenje Odluke o davanju suglasnosti člana Društva na imenovanje direktora Niskogradnje d.o.o.,
5. Razmatranje prijedloga i donošenje Odluke o ovlašćivanju gradonačelnika za donošenje potrebnih akata vezanih uz usklađenje temeljnog kapitala Niskogradnje d.o.o.,
6. Prihvaćanje Izvješća o radu Gradskog savjeta mladih Grada Pregrade za 2023. godinu
7. Usvajanje Izvješća o stanju zaštite od požara i stanju provedbe godišnjeg provedbenog plana unapređenja zaštite od požara za područje Grada Pregrade za 2023. godinu,
8. Usvajanje Izvješća o izvršenju plana djelovanja na području prirodnih nepogoda za 2023. godinu,
9. Razmatranje prijedloga i prihvaćanje Izvješća o radu gradonačelnika za razdoblje od srpnja do prosinca 2023. godine,
10. Donošenje Odluke o dodjeli javnih priznanja za 2023. godinu,
11. Proglašenje nerazvrstane ceste S-10-I,
12. Odluka o izradi III. izmjena i dopuna Prostornog plana uređenja Grada Pregrade,
13. Proglašenje nerazvrstane ceste P-42.2 P-42 Odvojak II – Vrhi Pregradski – javnim dobrom,
14. Razno.

## 20. sjednica Gradskog vijeća Grada Pregrade (22.04.2024.)

1. Usvajanje zapisnika s 19. sjednice Gradskog vijeća Grada Pregrade
2. Usvajanje Izvješća o radu i izvršenja proračuna za 2023. godinu Zagorske javne vatrogasne postrojbe
3. Usvajanje Izmjena Godišnjeg plana i programa rada Glazbene škole Pregrada za šk. God. 2023./2024.
4. Usvajanje Izvještaja o radu u 2023. godini, Financijskog izvještaja za 2023. godinu i Izvještaja Sportske zajednice Grada Pregrade o korištenju nekretnina u vlasništvu Grada Pregrade za 2023. godinu,
5. Usvajanje Izvješća o radu i izvršenja financijskog plana za 2023. godinu Muzeja grada Pregrade Zlatko Dragutin Tudjina
6. Usvajanje Izvješća o radu i izvršenja financijskog plana za 2023. godinu za POU Pregrada
7. Usvajanje Izvješća o radu i izvršenju financijskog plana za 2023. godinu Gradske knjižnice Pregrada
8. Usvajanje Godišnjeg izvješća o izvršenju Proračuna Grada Pregrade za 2023. godinu i Izvješća o korištenju proračunske zalihe Grada Pregrade za 2023. godinu
   1. Usvajanje Izvješća o izvršenju Programa javnih potreba u sportu Grada Pregrade za 2023. godinu

8.2.Usvajanje Izvješća o izvršenju Programa javnih potreba u kulturi i tehničkoj kulturi Grada

Pregrade za 2023. godinu

8.3.Usvajanje Izvješća o izvršenju Programa javnih potreba u socijalnoj skrbi i zdravstvu Grada

Pregrade za 2023. godinu

* 1. Usvajanje Izvješća o izvršenju Programa korištenja sredstva od prodaje stanova na kojima postoji stanarsko pravo za 2023. godinu

8.5.Usvajanje Izvješća o izvršenju Programa utroška sredstva šumskog doprinosa za 2023.

godinu

8.6.Usvajanje Izvješća o izvršenju Programa korištenja sredstava ostvarenih od naknade za zadržavanje nezakonito izgrađenih zgrada u prostoru za 2023. godinu

8.7.Izvješće o izvršenju Programa gradnje objekata i uređaja komunalne infrastrukture na

području Grada Pregrade za 2023. godinu,

8.8.Izvješće o izvršenju Programa održavanja komunalne infrastrukture na području Grada

Pregrade za 2023. godinu,

8.9.Izvješće o izvršenju Programa potpore poljoprivredi na području Grada Pregrade za 2023. godinu,

1. Donošenje Odluke o davanju suglasnosti za provedbu ulaganja u rekonstrukciju nerazvrstane ceste i nogostupa s oborinskom odvodnjom na P-15 (D206 – Ulica Kolarija – Ulica Stjepana Beloševića – Vrhi Pregradski – Ž2118),
2. Donošenje Godišnjeg provedbenog plana unapređenja zaštite od požara za područje Grada Pregrade za 2024. godinu,
3. Informacija – Izvješće poljoprivrednog redara za 2023. godinu
4. Razno

## 21. sjednica Gradskog vijeća Grada Pregrade (17.06.2024.)

1. Usvajanje zapisnika sa 20. sjednice Gradskog vijeća Grada Pregrade
2. Razmatranje prijedloga i odnošenje Odluke o davanju prethodne suglasnosti Glazbenoj školi Pregrada na prijedlog Statuta Glazbene škole Pregrada
3. Usvajanje Izvještaja o radu u 2023. godini i Financijskog izvještaja za 2023. godinu Gradskog društva Crvenog križa Pregrada
4. Usvajanje Izvještaja o radu u 2023. godini i Financijskog izvještaja za 2023. godinu Vatrogasne zajednice Grada Pregrade,
5. Razmatranje i prihvaćanje Izvješća o radu Niskogradnje d.o.o., Godišnjeg financijskog izvješća o poslovanju Niskogradnje d.o.o. te donošenje Odluke o utvrđivanju godišnjih financijskih izvješća za 2023.g., Odluke o uporabi dobiti za 2023.g. te Odluke o prihvaćanju Izvješća o poslovanju, o raspoređivanju dobiti te razrješnici Upravi i Nadzornom odboru
6. Razmatranje prijedloga i donošenje Odluke o davanju prethodne suglasnosti Niskogradnji d.o.o. za prodaju radnog stroja
7. Donošenje I. Izmjena i dopuna Proračuna Grada Pregrade za 2024. godinu:
   1. I. Izmjene i dopune Programa javnih potreba u kulturi i tehničkoj kulturi za 2024.g.
   2. I. Izmjene i dopune Programa javnih potreba u sportu za 2024.g.
   3. I. Izmjene i dopune Programa gradnje objekata i uređaja komunalne infrastrukture za 2024. godinu
8. Razmatranje prijedloga i donošenje Odluke o proglašenju komunalne infrastrukture javnim dobrom u općoj uporabi - Javno parkiralište Kolarija
9. Razmatranje prijedloga i donošenje Odluke o proglašenju nerazvrstane ceste B-2.4 Odvojak IV – Milan Vnuk - Kolenko javnim dobrom
10. Razmatranje prijedloga i donošenje Odluke o proglašenju nerazvrstane ceste P-53.1 Ž2151 -Odvojak I – Pasarić javnim dobrom
11. Razmatranje zahtjeva Dječjeg vrtića „Naša radost“ Pregrada za zapošljavanje i donošenje Odluke o davanju suglasnosti za zapošljavanje radnika u Dječjem vrtiću „Naša radost“ Pregrada
12. Razmatranje prijedloga Pravilnika o izmjenama i dopunama Pravilnika o unutarnjem ustrojstvu i načinu rada Dječjeg vrtića „Naša radost“ Pregrada i donošenje Odluke o davanju prethodne suglasnosti na Izmjene i dopune Pravilnika
13. Razmatranje prijedloga Izmjena i dopuna Plana upisa djece u Dječji vrtić „Naša radost“ Pregrada u pedagoškoj 2024./2025. pedagoškoj godini i donošenje Odluke o davanju suglasnosti na Izmjenu i dopunu Plana upisa
14. Razmatranje prijedloga Odluke o proglašenju nerazvrstane ceste P-21 D206 – Ulica Dobrava - javnim dobrom i donošenje Odluke o proglašenju nerazvrstane ceste P-21 D206 – Ulica Dobrava - javnim dobrom
15. Razmatranje prijedloga Odluke o ukidanju statusa javnog dobra u općoj uporabi na kčbr. 1931/35 k.o. Pregrada i donošenje Odluke o ukidanju statusa javnog dobra u općoj uporabi predloženom tekstu,
16. Informacija Zagorskog vodovoda d.o.o. o cijeni vodnih usluga, naknade za razvoj te izvješće o statusu projekata
17. Razno

# 2. AKTIVNOSTI GRADONAČELNIKA KAO NOSITELJA IZVRŠNE VLASTI

2.1. Akti gradonačelnika

U obavljanju izvršne vlasti gradonačelnik Grada Pregrade:

1. donosi akte (odluke, zaključke i dr.)

2. kao zakonski zastupnik Grada sklapa ugovore u ime i za račun Grada te

3. zastupa Grad u sudskim i drugim postupcima.

# 3. JAVNOST RADA GRADONAČELNIKA

3.1. Informiranje javnosti

Gradonačelnik je sudjelovao u sastancima i događanjima u organizaciji državnih tijela, županije, drugih gradova i općina te trgovačkih društava i ostvarivao značajne i kontinuirane kontakte.

Vodeći računa o javnosti svog rada, kontinuirano je informirao građane o radu i rezultatima rada putem gradske web stranice, Facebook stranice Grada Pregrade, vlastite Facebook stranice (kao gradonačelnik), Instagram profila Grada Pregrade, lista građana „Glas Pregrade“, radija i televizije te ostalih tiskanih medija, radijskih i televizijskih emisija te portala.

Tijekom navedenog razdoblja u rubrici „Novosti“ na webu Grada Pregrade objavljivane su sve novosti vezane uz rad Grada. O aktivnostima i radu gradonačelnika i upravnih tijela, a s ciljem predstavljanja njihova rada i podizanja razine opće informiranosti građana o radu njihove lokalne samouprave, regionalni i nacionalni, tiskani i elektronički mediji redovito su putem priopćenja izvještavani o svim aktivnostima, a tijekom navedenog razdoblja upućena su im priopćenja svakog tjedna najmanje dva puta.

3.2. Glas Pregrade

U izvještajnom razdoblju pripremljen je i izdan jedan broj gradskog lista „Glas Pregrade“. U pripremi lista aktivno je sudjelovao Upravni odjel za opće poslove i društvene djelatnosti Grada Pregrade.

3.3. Prijem građana

Neposredna komunikacija građana/ki i Gradonačelnika održava se kontinuirano. U tu svrhu organizirani su Uredovni dani gradonačelnika Grada Pregrade.

Ured Gradonačelnika ima uredovno vrijeme za primanje građan/ki svakog 2. i 4. utorka u mjesecu od 15 do 18 sati, dok 1., 3. i 5. utorka u mjesecu uredovno vrijeme održava se od 8 do 11 sati. Tijekom održavanja Uredovnog dana uz Gradonačelnika je uvijek prisutan i jedan službenik Grada, prema određenom rasporedu.

Kako bi maksimalno izašli u susret građanima, jednom mjesečno, uz gradonačelnika i jednog službenika, uredovno vrijeme za rad s građanima u poslijepodnevnim satima imaju i pročelnici Upravnih odjela Grada Pregrade. Naime, s obzirom da se radno vrijeme građana često preklapa s radnim vremenom gradskih službi, drugog utorka u mjesecu uredovno vrijeme pročelnika za rad s građanima je od 15 do 18 sati.

3.4. Protokolarne i društvene aktivnosti

Gradonačelnik se tijekom izvještajnog razdoblja redovito odazivao svim značajnijim pozivima i društvenim događanjima. Uvijek kada je bio u mogućnosti, osobno je bio nazočan prigodnim događanjima, a u slučaju spriječenosti upućivao je svoje izaslanike.

U Uredu gradonačelnika organizirana su obilježavanja značajnih datuma te pojedinačna ili skupna primanja.

3.5. Obilježavanje državnih praznika i blagdana

**Dan grada Pregrade**

****

****

**Dan državnosti**

Slika na kojoj se prikazuje odijevanje, vanjski, osoba, nebo

Opis je automatski generiran

**Dan antifašističke borbe**





**DOGAĐANJA I KULTURNE MANIFESTACIJE**

Proljeće u Pregradi



Ljeto u Pregradi



3.6. Mjesna samouprava

Gradonačelnik održava redovite sastanke s predstavnicima mjesne samouprave. U suradnji s predstavnicima mjesne samouprave izrađuju se planovi radova na komunalnoj infrastrukturi i potrebni sanacijski zahvati.

Gradonačelnik je i u prvoj polovici 2024. godine nastavio s uhodanom praksom učestalih tjednih i dnevnih kontakata s mjesnom samoupravom. Prijemom predstavnika mjesnih odbora u svom uredu, čestim telefonskim kontaktima i izravnim uvidom na terenu gradonačelnik je rješavao tekuće probleme, dogovarao provođenje potrebnih hitnih zahvata i radova te nužnih komunalno – infrastrukturnih intervencija, a sve u cilju pronalaska najoptimalnijih rješenja za probleme građana na terenu.

3.7. Sastanci gradonačelnika s državnim tijelima

Održan je sastanak s Ministrom regionalnog razvoja i fondova EU zajedno s županom KZŽ Željkom Kolarom te načelnicom općine Zlatar Jasenkom Auguštan Pentek, načelnicom Konjščina Anitom Curiš Krok i gradonačelnikom Klanjca Zlatkom Brlekom na temu razvrstavanja brdsko – planinskih prostora s namjerom da se stvori pravedniji model brdsko – planinskog obuhvata.

Slika na kojoj se prikazuje nebo, osoba, odijevanje, vanjski

Opis je automatski generiran

Održani su i sastanci s Državnom geodetskom upravom vezano uz projekt katastarske izmjere na području grada Pregrade za dio katastarske općine Pregrada i dio katastarske općine Vrbanec.

Također sa Hrvatskim cestama održani su sastanci na vezano uz postizanje sporazuma o suradnji i reguliranju međusobnih odnosa između Grada Pregrade i Hrvatskih cesta za rekonstrukciju postojeće ceste i nogostupa uz državnu cestu DC206, Ulica Janka Leskovara.

# 4. RAD UPRAVNIH TIJELA GRADA PREGRADE

Grad Pregrada sukladno Odluci o ustroju upravnih tijela u izvještajnom razdoblju ima sljedeća upravna tijela;

1. Upravni odjel za financije i gospodarstvo

2. Upravni odjel za opće poslove i društvene djelatnosti

U Gradu Pregradi u razdoblju izvješća bilo je zaposleno 11 službenika od čega četvero s visokom stručnom spremom, jedna službenica s višom stručnom spremom, šestero sa srednjom stručnom spremom te jedan dužnosnik.

4.1. UPRAVNI ODJEL ZA FINANCIJE I GOSPODARSTVO

Upravni odjel za financije i gospodarstvo je stručna služba nadležna za funkcioniranje javnih potreba Grada na području financija, proračuna, poduzetništva, trgovačkih društava, energetske učinkovitosti, poljoprivrede, komunalnog sustava.

4.1.1. Proračun i financije

### **4.1.1.1. Godišnje izvješće o izvršenju Proračuna Grada Pregrade za 2023. godinu i Izvješća o korištenju proračunske zalihe Grada Pregrade za 2023. godinu**

Zakonom o proračunu (NN broj 144/21) i Pravilnikom o polugodišnjem i godišnjem izvještavanju o izvršenju proračuna (NN broj 85/23), propisana je obveza sastavljanja i podnošenja Godišnjeg izvještaja o izvršenju proračuna tekuće proračunske godine na donošenje predstavničkom tijelu jedinice lokalne i područne (regionalne) samouprave. Upravni odjel za financije izrađuje i dostavlja gradonačelniku godišnje izvješće o izvršenju proračuna najkasnije do 05. svibnja, a gradonačelnik ga podnosi predstavničkom tijelu na donošenje najkasnije do 31. svibnja tekuće godine za prethodnu godinu. Sadržaj godišnjeg izvještaja o izvršenju proračuna propisan je Zakonom o proračunu i člankom 55. Pravilnika o polugodišnjem i godišnjem izvještaju o izvršenju proračuna. Gradsko vijeće na svojoj je 20. sjednici 22.04.2024. usvojilo Godišnje izvješće o izvršenju Proračuna Grada Pregrade za 2023. godinu i Izvješće o korištenju proračunske zalihe za 2023. godinu.

### **4.1.1.2. I. Izmjene i dopune proračuna**

Sukladno članku 45. Zakona o proračunu (NN broj 144/21) izmjenama i dopunama proračuna pristupa se ukoliko se u tijeku proračunske godine pojave nove obveze ili smanje, odnosno povećaju prihodi. Temeljem članka 32. Statuta Grada Pregrade („Službeni glasnik Krapinsko – zagorske županije“, broj 6/13, 17/13, 16/18-pročišćeni tekst, 5/20, 8/21, 38/22 i 40/23), povodom razmatranja prijedloga I. Izmjena i dopuna Proračuna Grada Pregrade za 2024. godinu, Gradsko vijeće Grada Pregrade na 21. sjednici održanoj 17.06.2024. godine donijelo je Zaključak o usvajanju I. izmjene i dopune Proračuna Grada Pregrade za 2024. godinu.

I. izmjena i dopuna gradskog proračuna za 2023. godinu, usvojena je jednoglasno u rekordnom iznosu od 14.091.490,58 eura. Ove izmjene i dopune obuhvaćaju ostvarena sredstva EU pomoći putem natječaja „Regionalna diversifikacija i specijalizacija hrvatskog turizma kroz ulaganja u razvoj turističkih proizvoda visoke dodane vrijednosti“ Grupa 2 (referentni broj: NPOO.C1.6.R1-I1.01) kojim je Gradu Pregradi odobreno 4.236.339,74 eura za projekt izgradnje biološkog bazena. Također, obuhvaćeno je i povećanje primitaka od zaduživanja u iznosu 1.540.000,00 EUR. Navedeno se odnosi na povećanje primitaka od zaduživanja u iznosu od 300.000,00 EUR radi otkupa nekretnina EMKA te u iznosu od 1.600.000,00 EUR za provedbu projekta Izgradnja područnog objekta dječjeg vrtića. Izmjenama i dopunama obuhvaćena su i sredstva za povećanje plaća djelatnicima vrtića sukladno potpisanom Kolektivnom ugovoru kao i neke manje izmjene u redovnom poslovanju Muzeja, Knjižnice i Pučkog otvorenog učilišta.

4.1.2. Projekti

### **4.1.2.1. Plan razvoja infrastrukture širokopojasnog pristupa u projektnom području Pregrada**

Na pozivu za dodjelu bespovratnih financijskih sredstava "Provedba projekata u sklopu Okvirnog nacionalnog programa za razvoj infrastrukture širokopojasnog pristupa u područjima u kojima ne postoji dostatan komercijalni interes za ulaganja" ostvaren je iznos od 9.505.196,09 eura. Cilj projekta je smanjivanje digitalnog jaza kroz povećanje nacionalne pokrivenosti širokopojasnom mrežom u područjima u kojima ne postoji dostatan komercijalni interes za ulaganja (osiguranje dostupnosti VHCN mreža u NGA bijelim područjima) do 2026. godine. Nositelj projekta je tvrtka OPTIX Infrastructure d.o.o.

### **4.1.2.2. Prilagodba Upravne zgrade grada Pregrade za osiguranje nesmetanog pristupa osobama s invaliditetom i smanjenje pokretljivosti**

Putem Javnog poziva za sufinanciranje projekata rješavanja pristupačnosti objektima osoba s invaliditetom sredstvima Državnog proračuna Republike Hrvatske u 2024. godini na području Republike Hrvatske ostvareno je 50.500,00, dok je u proračunu za 2024. godinu osigurano 22.000,00 eura. Projektom je planirana ugradnja dvije vertikalne platforme za prijevoz osoba s invaliditetom. Jedna na ulazu iz vanjskog dijela zgrade u prizemlje, a druga u prizemlju zgrade koja će omogućiti pristup na gornju etažu

### **4.1.2.3. Izgradnja područnog objekta Dječjeg vrtića "Naša radost" Pregrada**

Putem Ministarstva znanosti i obrazovanja na poziv na dodjelu bespovratnih sredstava „Izgradnja, dogradnja, rekonstrukcija i opremanje predškolskih ustanova, prvi Poziv" ostvareno je 726.259,21 eura, dok je ukupna vrijednost projekta 1.561.019,31 eura. Razlika sredstava biti će osigurana putem kreditnog zaduženja. Radi se o projektu izgradnje područnog objekta s kuhinjom DV Naša radost Pregrada za 4 odgojne skupine.

### **4.1.2.4. Cjelovita i energetska obnova rodne kuće Janka Leskovara**

Putem mjera zaštite kulturne baštine oštećene u potresu 22. ožujka 2020. godine na području Grada Zagreba, Krapinsko-zagorske i Zagrebačke županije ostvareno je 658.311,95 eura za energetsku obnovu i unutarnje uređenje zgrade, bez opremanja, uređenje okoliša i parkirališta.

### **4.1.2.5. Izrada prostornog plana nove generacije Grada Pregrade**

#### 

Putem poziva Ministarstva graditeljstva i prostornog uređenja: Izrada prostornih planova nove generacije putem elektroničkog sustava "ePlanovi", ostvaren je iznos od 30.000,00 eura, dok je 1.875,00 eura osigurano u Proračunu za 2024. godinu. Radi se o izradi prostornog plana nove generacije Grada Pregrade.

***4.1.2.6. Izgradnja biološkog bazena u Pregradi***

Na pozivu Regionalna diversifikacija i specijalizacija hrvatskog turizma kroz ulaganja u razvoj turističkih proizvoda visoke dodane vrijednosti - GRUPA 2 ostvarena su sredstva u iznosu od 4.295.339,74 eura. Za izgradnju biološkog bazena i prateće infrastrukture (restoran, saune).

***4.1.2.7. Prilagodba Upravne zgrade grada Pregrade za osiguranje nesmetanog pristupa osobama s invaliditetom i smanjenje pokretljivosti***

U sklopu Javnog poziva za sufinanciranje projekata rješavanja pristupačnosti objektima osoba s invaliditetom sredstvima Državnog proračuna Republike Hrvatske u 2024. godini na području Republike Hrvatske ostvareno je 22.000,00 eura. Procijenjena vrijednost projekta iznosi 50.500 eura Projektom je planirana ugradnja dvije vertikalne platforme za prijevoz osoba s invaliditetom. Jedna na ulazu iz vanjskog dijela zgrade u prizemlje, a druga u prizemlju zgrade koja će omogućiti pristup na gornju etažu.

#### 4.1.3. Komunalna infrastruktura

### **4.1.3.1.** **Modernizacija nerazvrstanih cesta na području Grada Pregrade**

Ostvarena su značajna sredstva na dva poziva, u okviru Programa podrške regionalnom razvoju Ministarstva regionalnoga razvoja i fondova Europske unije odobren je iznos sufinanciranja u iznosu od 28.000,00 eura i putem Javnog poziva Ministarstva gospodarstva za sufinanciranje projekta gradova i općina za poticanje razvoja komunalnog gospodarstva i ujednačavanje komunalnog standarda u 2024. u iznosu od 40.700,00 eura za Modernizaciju nerazvrstanih cesta na području Grada Pregrade.

Radi se o rekonstrukciji, odnosno asfaltiranju nerazvrstanih cesta u naseljima grada Pregrade koje će doprinijeti razvijenijoj i kvalitetnijoj prometnoj infrastrukturi čime će se osigurati lakši pristup stanovništvu i javnim službama te omogućiti olakšano održavanje.

***4.1.3.2 Rekonstrukcija cjevovoda i dijela NC S-10***

Grad Pregrada partner je na projektu zajedno s Zagorskim vodovodom i KZŽ, ukupna vrijednost projekta je 61.705,58 eura. Financira se u jednakim omjerima između Grada, KZŽ i Zagorskog vodovoda. Radi se o rekonstrukciji cjevovoda i dijela NC S-10 u duljini 310 m.

***4.1.3.3. Sanacija klizišta***

Ove godine završene su sanacije još tri klizišta i to na dionicama V-29 (V-27-Šlogari-Ljubići-V30) u iznosu 18.815,88 eura, zatim B 9.3.1. - Odvojak Milan Hrestak u iznosu 30.067,38 eura te Pl-10 Pl11 - Kapela - Krsniki - Bačići - K3 u iznosu 25.977,00 eura. Izvođač radova na sve tri dionice bio je Autoprijevoz Zagvozda. Sredstva su osigurana iz Proračuna za 2024. godinu.

***4.1.3.4. Modernizacija županijskih cesta na području Grada Pregrade***

Završeni su radovi na izgradnji nogostupa i oborinske odvodnje i sanaciji kolnika na lokalnoj cesti između naselja Valentinovo i Benkovo. Ovaj iznimno važan projekt proveden je u suradnji sa Županijskom upravom za ceste Krapinsko–zagorske županije koja je na navedenoj dionici sufinancirala izradu novog asfaltnog sloja, dok je Grad Pregrada snosio troškove izrade nogostupa i oborinske odvodnje.

Ukupna cijena projekta prema javnoj nabavi iznosila je oko 300 tisuća eura, a ostatak sredstava u iznosu od više od 220 tisuća eura osiguran je u potpunosti iz proračuna, dok je ŽUC KZŽ u ovu investiciju uložio oko 75 tisuća eura. S obzirom da Područna škola Benkovo ima najviše učenika od svih područnih škola na području grada, ovime je povećana sigurnost učenika koji svakodnevno koriste navedenu dionicu ceste za dolazak u školu i odlazak kući, ali i lokalnog stanovništva kojima je uvelike poboljšana sigurnost svih sudionika u prometu, ali će i doprinijeti razvoju oba naselja.

4.1.4. Javni natječaji/ pozivi u izvještajnom razdoblju

* Javni poziv za savjetovanje sa zainteresiranom javnošću u postupku donošenja prijedloga Strategije zelene urbane obnove Grada Pregrade za razdoblje od 2023. do 2030. godine (objavljen 9.1.2024.)
* Javni poziv o započinjanju postupka evidentiranja nerazvrstanih cesta (B-12 B11-Raspelo-Jagići-Glasi) (objavljen 11.01.2024)
* Javni poziv o započinjanju postupka evidentiranja nerazvrstanih cesta (P-15 D206 – Ulica Kolarija – Ulica Stjepana Beloševića – Vrhi Pregradski – Ž2118 ) (objavljen 8.2.2024.)
* Javni poziv za dodjelu potpora za sufinanciranje kamata na kreditne programe HAMAG-BICRO i HBOR u 2024. godini na području Grada Pregrade (objavljen 6.5.2024.)
* Javni poziv za podnošenje zahtjeva za dodjelu bespovratnih financijskih sredstava za mjere Programa potpore poljoprivredi na području grada Pregrade za 2024. godinu (objavljen 28.5.2024.)
* Javni poziv o započinjanju postupka evidentiranja nerazvrstanih cesta C22, V15.1.2., P42.2, P38.1,P39.1.2., K2.8., K3.3.1. (objavljen 13.06.2024)

4.2. UPRAVNI ODJEL ZA OPĆE POSLOVE I DRUŠTVENE DJELATNOSTI

Upravni odjel za društvene djelatnosti je stručna služba nadležna za funkcioniranje javnih potreba Grada u predškolskom odgoju i obrazovanju, osnovnom školstvu, socijalnoj skrbi, kulturi, športu, tehničkoj kulturi i zaštiti okoliša i suradnji s udrugama.

Upravni odjel za opće poslove i društvene djelatnosti pripremao je materijale za sjednice Gradskog vijeća održane u izvještajnom razdoblju.

4.2.1. Opći poslovi

### **4.2.1.1. Upravni postupci**

Upravni odjel provodi upravne postupke u skladu s odredbama Zakona o općem upravnom postupku (NN, br.47/09 i 110/21).

Izrada rješenja: ocjenjivanje službenika, rješenja o korištenju godišnjeg, rješenja o prijmu u službu, rješenja o rasporedu na radno mjesto, rješenja o pravima iz područja socijalne skrbi, rješenja iz područja ugostiteljske djelatnosti, rješenja o dodjeli financijske potpore učenicima i studentima.

### **4.2.1.2. Ugostiteljstvo**

Odlukom o ugostiteljskoj djelatnosti na području grada Pregrade (Službeni glasnik KZŽ, 27/22) utvrđuje se drugačije radno vrijeme ugostiteljskih objekata od radnog vremena propisanog Zakonom o ugostiteljskoj djelatnosti (NN 85/15, 121/16, 99/18, 25/19, 98/19, 32/20, 42/20, 126/21), mjerila za određivanje ranijeg završetka radnog vremena, prostori na kojim mogu biti objekti jednostavnih usluga i druga pitanja vezana uz ugostiteljstvo na području grada Pregrade.

### **4.2.1.3. Savjetovanje sa zainteresiranom javnošću za razdoblje 01.01.-30.06.2023.**

Sukladno članku 11. Zakona o pravu na pristup informacija (NN 25/13, 85/15, 69/22) tijela državne uprave, druga državna tijela, jedinice lokalne i područne (regionalne) samouprave i pravne osobe s javnim ovlastima dužne su provoditi savjetovanje s javnošću pri donošenju zakona i podzakonskih propisa, a pri donošenju općih akata odnosno drugih strateških ili planskih dokumenta kad se njima utječe na interese građana i pravnih osoba.

Grad Pregrada je u 2024. godini temeljem Zakona, Kodeksa savjetovanja sa zainteresiranom javnošću u postupcima donošenja općih akata Grada Pregrade (Službeni glasnik KZŽ, br. 32/14) te Plana savjetovanja s javnošću u 2024. godini proveo javno savjetovanje sa zainteresiranom javnošću za:

* JAVNI POZIV za savjetovanje sa zainteresiranom javnošću u postupku donošenja Godišnjeg provedbenog plana unaprjeđenja zaštite od požara za područje Grada Pregrade za 2024. godinu (objavljen 18.3.2024.)
* JAVNI POZIV za savjetovanje sa zainteresiranom javnošću u postupku donošenja Odluke o mjerilima za financiranje predškolskog odgoja na području grada Pregrade (objavljen 12.6.2024.)

### **4.2.1.4. Imovinsko-pravni postupci**

Upravni odjel zadužen je za rješavanje imovinsko-pravnih poslova Grada u vezi raspolaganja nekretninama u vlasništvu Grada, kao i nekretninama kojima Grad upravlja na temelju posebnih propisa, javnim dobrima u općoj uporabi, itd.

Sukladno navedenom Upravni odjel bio je zadužen za poslove izrade potrebnih parcelacijskih elaborata, pripreme potrebnih ugovora (ugovor o kupoprodaji, zakupu, najmu), pripreme i provedbe postupaka davanja koncesija, upisa u zemljišne knjige, ispravaka postojećih upisa u zemljišnim knjigama, usklađivanja katastarskog i zemljišno knjižnih upisa nekretnina u vlasništvu Grada, provedbu postupaka povezivanja zemljišne knjige i knjige položenih ugovora.

### **4.2.1.5. Javni natječaji/ pozivi u izvještajnom razdoblju**

U izvještajnom razdoblju provedeni su sljedeći javni natječaji/ pozivi:

* Javni natječaj za prodaju vatrenog oružja
* Javni natječaj za financiranje projekata/programa udruga u sportu na području grada Pregrade za 2024. godinu
* Javni natječaj za prijam u službu na neodređeno - Viši referent za gospodarstvo i financije
* JAVNI NATJEČAJ za financiranje programa i projekata udruga u kulturi iz Proračuna Grada Pregrade u 2024. godini
* Javni natječaj za prijam u službu na neodređeno - Viši stručni suradnik – poljoprivredni redar
* Javni poziv za dostavu prijedloga za dodjelu javnih priznanja Grada Pregrade
* JAVNI POZIV (TRAJNI) za sudjelovanje u projektu Zaželi za Zagorje 2 – prevencija institucionalizacije
* JAVNI POZIV za financiranje programskih sadržaja elektroničkih medija od interesa za Grad Pregradu u 2024. godini
* Javni poziv za prijavu kandidata/kinja za dodjelu nagrade "Naj-volonter/ka" i "Volonterska akcija" za 2023. godinu
* JAVNI NATJEČAJ za financiranje programa i projekata organizacija civilnog društva od interesa za opće dobro u 2024.
* JAVNI POZIV za dodjelu bespovratnih sredstava za poticanje rješavanja stambenog pitanja mladih na području grada Pregrade u 2024. godini
* JAVNI POZIV za dodjelu nagrada za izvanredna postignuća u školskoj/akademskoj godini 2023./2024.

### **4.2.1.6. Ošasna imovina**

Grad Pregrada postupao je u ostavinskim i ovršnim postupcima sukladno Zakonskim obvezama. Osim podnošenja prigovora, sudjelovanja na ostavinskim raspravama, Grad je u određenim postupcima preuzeo i ovršni postupak.

### **4.2.1.7. Socijalna skrb**

Odlukom o socijalnoj skrbi (Službeni glasnik KZŽ, br. 7/18, 26/19, 51/20, 9/22, 40/23)) utvrđuju se prava iz socijalne skrbi koja osigurava Grad Pregrada, korisnici socijalne skrbi, uvjeti ostvarivanja prava iz socijalne skrbi i postupak za ostvarivanje tih prava. Upravni odjel za opće poslove i društvene djelatnosti analizirao je, pratio, planirao, provodio, organizirao, izrađivao izvještaje i nacrte akata iz područja socijalne skrbi, posebice radi ostvarivanja prava na naknadu za troškove stanovanja, naknadu za troškove ogrjeva, jednokratnu naknadu, naknadu za novorođeno dijete, naknadu troškova prijevoza, naknadu za školovanje – stipendije i financijske potpore, sufinanciranje troškova smještaja i prehrane učenika u učeničkim domovima, sufinanciranje prehrane učenika u osnovnoj školi.

### **4.2.1.7.1. Jednokratne naknade**

U razdoblju od 01. siječnja do 30. lipnja 2024. godine Povjerenstvo za socijalnu skrb održalo je dvije sjednice:

• 11. ožujka 2024.; donesena rješenja za isplatu 12 jednokratnih naknada (ukupno 1.890,00 EUR)

• 12. srpnja 2024.; donesena rješenja za isplatu 8 jednokratnih naknada (ukupno 2.210,00 EUR)

Od strane gradonačelnika odobreno je 19 jednokratnih pomoći u iznosu od 4.284,99 EUR.

### **4.2.1.7.2. Troškovi stanovanja**

U prvoj polovici 2023. godine Grad Pregrada isplatio je za troškove stanovanja 1.557,77 EUR za 36 korisnika.

### **4.2.1.7.3. Naknada za novorođeno dijete**

Od 01.01.2023. do 30.06.2024. godine podijeljeno je 27 paketa za super početak za 27 djece, a roditeljima su isplaćene naknade na njihove bankovne račune u iznosu od 5.970,00 eura.

### **4.2.1.7.4. Sufinanciranje troškova boravka u SUVAG-u**

U izvještajnom razdoblju Grad Pregrada nije zaprimio zahtjeve za sufinanciranje programa predškolskog odgoja i obrazovanja djece s teškoćama u razvoju sukladno Sporazumu o sufinanciranju programa odgoja i obrazovanja djece s teškoćama u razvoju s Poliklinikom SUVAG.

### **4.2.1.7.5. RZD - rad za opće dobro**

Radu za opće dobro se nije odazvao niti jedan korisnik.

4.2.2. Društvene djelatnosti

### **4.2.2.1. Održavanje službene WEB stranice Grada**

Upravni odjel zadužen je za redovito i ažurno uređivanje službene stranice Grada Pregrade, a ujedno i Facebook stranice te Instagram profila Grada Pregrade. Službena Web stranica Grada nastoji se uređivati u skladu sa Smjernicama za proaktivnu objavu podataka za JLP(R)S donesene od strane GONG-a te ujedno u skladu sa Zakonom o pravu na pristup informacijama (NN 25/13, 85/15). Stupanjem na snagu Zakona o pristupačnosti mrežnih stranica i programskih rješenja za pokretne uređaje tijela javnog sektora Republike Hrvatske, Grad Pregrada nakon provedbe testiranja pristupačnosti, na svojoj je stranici objavio Izjavu o pristupačnosti svog mrežnog sjedišta i aplikacija vezanih uz usluge i projekte, njihovoj usklađenosti s Direktivom (EU) 2016/2102, te je omogućio pružanje povratnih informacija korisnika radi daljnjeg unapređenja mrežne pristupačnosti. Dodatno, na stranici www.pregrada.hr dostupan je widget koji omogućuje mrežnoj stranici da poboljša usklađenost sa Smjernicama za osiguravanje pristupačnosti mrežnih sadržaja. S obzirom da se web tehnologije i uređaji mijenjaju svakodnevno potrebno je redovito ažurirati web stranicu kako ona ne bi bila zastarjela i kako joj ne bi pala posjećenost.

### **4.2.2.3. Glas Pregrade**

Grad Pregrada ponosi se svojom transparentnošću, a jedan od načina na koji se to ostvaruje je kroz pripremu gradskog lista Glas Pregrade, u kojem su na jednom mjestu okupljene dostupne sve informacije koje najviše zanimaju građane i građanke, kao što je pregled svih radova u Gradu, svih manifestacija, raznih događanja kulturnog i zabavnog sadržaja te pregled svih događanja u potekla tri mjeseca. Časopis se izdaje svaka tri mjeseca te se dostavlja na kućne adrese svih građana i građanki Pregrade. U izvještajnom razdoblju pripremljen je jedan broj gradskog lista.

### **4.2.2.4. Civilna zaštita**

**4.2.2.4.1. Izvješće o stanju zaštite od požara i stanju provedbe godišnjeg provedbenog plana unapređenja zaštite od požara za područje Grada Pregrade za 2023. godinu**

Na temelju članka 13. stavak 8. Zakona o zaštiti od požara („Narodne novine“ br. 92/10, 114/22) i članka 32. Statuta Grada Pregrade („Službeni glasnik Krapinsko-zagorske županije“ broj 6/13, 17/13, 07/18 i 16/18-pročišćeni tekst, 5/20, 8/21, 38/22, 40/23), a povodom razmatranja Izvješća o stanju zaštite od požara i stanju provedbe godišnjeg provedbenog plana unapređenja zaštite od požara za područje Grada Pregrade za 2023. godinu, Gradsko vijeće Grada Pregrade, na svojoj 19. sjednici održanoj 29. veljače 2024., donijelo je zaključak o usvajanju Izvješća o stanju zaštite od požara i stanju provedbe godišnjeg provedbenog plana unapređenja zaštite od požara za područje Grada Pregrade za 2023. godinu.

**4.2.2.4.2. Izvješće o izvršenju plana djelovanja Grada Pregrade u području prirodnih nepogoda za 2024. godinu**

Temeljem članka 17. stavka 1. Zakona o ublažavanju i uklanjanju posljedica prirodnih nepogoda („Narodne novine“, broj 16/19), predstavničko tijelo jedinice lokalne i područne (regionalne) samouprave do 30. studenog tekuće godine donosi Plan djelovanja za sljedeću kalendarsku godinu radi određenja mjera i postupanja djelomične sanacije šteta od prirodnih nepogoda. Gradsko vijeće Grada Pregrade je na svojoj 10. sjednici održanoj dana 8. prosinca 2022. godine, donijelo Plan djelovanja Grada Pregrade u području prirodnih nepogoda za 2023. godinu („Službeni glasnik Krapinsko-zagorske županije“, broj 54/22).

Člankom 17. stavkom 3. Zakona izvršno tijelo jedinice lokalne i područne (regionalne) samouprave podnosi predstavničkom tijelu jedinice lokalne i područne (regionalne) samouprave do 31. ožujka tekuće godine, Izvješće o izvršenju plana djelovanja za proteklu kalendarsku godinu. Izvješće je podneseno na 19. sjednici Gradskog vijeća održanoj 29. veljače 2024. godine.

4.2.3. Projekti

#### 4.2.3.1. Zajedno u učenju i igri

Kroz Pilot projekt javnog poziva jedinicama lokalne samouprave za sufinanciranje provedbe edukativnih, kulturnih i sportskih aktivnosti djece predškolske dobi i djece od I. do IV. razreda osnovne škole koji je raspisao Središnji državni ured za demografiju i mlade, a odluku o financiranju je donijelo Ministarstvo demografije i useljeništva ostvareno je 30.000,00 EUR.

Projekt obuhvaća aktivnosti za djecu predškolske dobi i djecu od I. do IV. razreda osnovne škole s ciljem financijskog rasterećenja obitelji, poticanja jednakog uključivanja i povećanja obuhvata djece koja sudjeluju u edukativnim, kulturnim i sportskim aktivnostima te pridonošenja njihovom cjelokupnom razvoju i obrazovanju. Projekt će se provesti s Dječjim vrtićem "Naša radost" i OŠ Janka Leskovara. Omogućit će se nastavak programa za djecu predškolske dobi koji se odnose na kraći program engleskog jezika, kraći program glazbeno- folklorne igraonice, kraći program opće igraonice s pojačanim digitalnim kompetencijama „Ti i ja zajedno“, kraći program „Mali- genijalci“. Aktivnosti koje su planirane za učenike od 1. do 4. razreda osnovne škole su likovna radionica „Ostavi svoj trag- školska artionica“, radionica heklanja, radionice i igre za učenike s teškoćama u razvoju te radionica robotike, koje će uvelike kvalitetno upotpuniti slobodno vrijeme učenika.

#### 4.2.3.2. Green It Your Work

Grad Pregrada partner je u projektu Green It Your Work u okviru programa Europske unije „Građani, jednakost, prava i vrijednosti“ (CERV), koji pokriva područja dosadašnjih programa Europa za građane (Europe for Citizens), Prava, ravnopravnost i građanstvo (Rights, Equality and Citizenship) i DAPHNE. Vrijednost projekta je 148 tisuća eura, a na Grad Pregradu odnosi se 15.000,00 eura. Projekt je u cijelosti financiran sredstvima EU. Koordinator projekta Green IT Your Work je udruga Asociatia se Poate iz Rumunjske, a glavni cilj projekta je istaknuti doprinos mladih u zelenoj tranziciji i promicati zelena radna mjesta kako bi se pomoglo u stvaranju zelenijih europskih gradova. Inicijativa će potaknuti raspravu, participaciju, promišljanje mladih i uključivanje u donošenje odluka o zelenoj tranziciji u Europi. Uz Grad Pregradu, partneri na projektu su Ubik Art Associazione Culturale iz Italije, Diputacion de Alicante iz Španjolske, Podjetniški inkubator Kočevje iz Slovenije, Cardet iz Cipra, Figal County Council iz Irske i Dimos Agia iz Grčke.

Projekt traje dvije godine tijekom kojih će u svim partnerskim zemljama biti održani međunarodni sastanci. Ove godine održani su sastanci u Irskoj i Sloveniji, a predstoje još sastanak ovdje u Pregradi, a potom i u Italiji. Fokus je na uključivanju mladih kao aktivnih sudionika u donošenju odluka vezanih uz politike za mlade, ali i njihovom uključivanju u lokalne dijaloge, događaje, debate, seminare, konferencije kako bi se mladima na taj način ponudile sve mogućnosti i informacije o temi. Mladi će dobiti mogućnosti istraživanja europske strategije o zelenoj tranziciji, koja su to zelena radna mjesta, zeleni europski gradovi i istražit će njihovu provedbu na lokalnoj razini.

#### 4.2.3.3. Uzmi pare i napravi nešto za mlade

Uzmi pare i napravi nešto za mlade“ provodi Lokalna akcijska grupa Zagorje-Sutla u partnerstvu s Mrežom udruga Zagor i gradovima s područja LAG-a, uz financijsku podršku Središnjeg državnog ureda za demografiju i mlade. Cilj mu je poticanje aktivnog sudjelovanja mladih u procesima donošenja odluka u lokalnoj zajednici te jačanje dijaloga mladih i donositelja odluka. Ovogodišnjoj radionici odazvale su se čak pet grupa mladih pa su tako nastali projekti: SJENICA IZ SNOVA, FIRE FUN DAY, SVIJET IGRE, EASY QUIZY, NASLONI BICIKLJIN. Ukupno je glasalo 95 mladih osoba s područja grada Pregrade. Najveći broj glasova, čak 45, dobila je ideja “Sjenica iz snova” projekt je koji će se financirati i realizirati kroz projekt „Uzmi pare i napravi nešto za mlade“.

Slika na kojoj se prikazuje tekst, Font, snimka zaslona, logotip

Opis je automatski generiran

Slika na kojoj se prikazuje tekst, snimka zaslona, Font

Opis je automatski generiran

# 5. ZAKLJUČAK

U ovom izvještajnom razdoblju vidljiv je značajan napredak u realizaciji planiranih projekata i aktivnosti koji su provođeni u skladu s zakonskim propisima. U ovom izvještajnom razdoblju odobrena su sredstva za jedne od najvećih investicija u području strateških projekata financiranih iz EU fondova, kao što su izgradnja biološkog bazena i obnova kulturne baštine. Također, nastavilo se s modernizacijom komunalne infrastrukture i unapređenjem uvjeta za život građana. Uz transparentno informiranje javnosti i uključivanje građana, postignuti su pozitivni rezultati u svim segmentima gradskog razvoja.

GRADONAČELNIK

Marko Vešligaj, univ. spec. pol.